title: Wang Mang

text: Pari kuukautta myöhemmin Wang Mang joutui yhteenottoon keisarinna Fun (6–1 eaa.) kanssa. Suurella keisarillisella juhla-aterialla istumapaikoista vastaava virkamies siirsi keisarinna Fun tuolin suurkeisarinna Wang Zhengjunin viereen. Kun Wang Mang näki tämän, hän nuhteli tätä virkamiestä ja määräsi keisarinna Fun istuimen siirrettäväksi muualle. Se raivostutti keisarinna Futa, joka poistui ruokasalista. Wang Mang erosi rauhoittaakseen tämän vihaa ja keisari Ai hyväksyi eron. Tämän tapahtuman jälkeen Wangien perhe alkoi vääjäämättä menettää vaikutusvaltaansa.


title: Wang Mang

text: Koska nuorella keisari Pingillä ei ollut lapsia vaimonsa keisarinna Wangin (4–5) kanssa, ei ollut myöskään vallanperijää. Keisari Pingin isoisällä, keisari Yuanilla, ei ollut elossa olevia mahdollisia vallanperijöitä eli keisari Pingin isoisän, keisari Xuanin (74–49 eaa.), jälkikasvun jäsenet olivat mahdollisia vallanperijöitä. Keisari Xuanilla oli 53 elossa olevaa pojanpoikaa, mutta he olivat kaikki aikuisia. Wang Mang ei pitänyt tästä: hän halusi lapsen, jota hän voisi ohjailla. Hän ilmoitti olevan epäasiallista, että saman sukupolven ihmiset perisivät toisensa vallan (vaikka keisari Ping oli juuri muutama vuosi sitten perinyt keisari Ain vallan). Sitten Wang Mang tutki 23 keisari Xuanin pojanpojanpoikaa, joista jokainen oli pikkulapsi.


title: Wang Mang

text: Tutkimusprosessin jatkuessa, Etelä-Chang'an:in pormestari esitti oudon kiven, johon oli kirjoitettu punainen teksti: "Wang Mangin, Anhanin herttuan, pitäisi olla keisari." Wang laittoi hänen poliittiset liittolaisensa pakottamaan Suurkeisarinna Wangin julistaa hänet "Virkaatekeväksi keisariksi" (假皇帝), jolla oli täydet keisarinvaltuudet, kunnes Keisari Xuanin pojan-pojan-poika olisi valittu, ja kohotettu valtaan.


title: Wang Mang

text: Vuoden 6 jaa. keväänä virkaatekevä keisari Wang valitsi 10-vuotiaan lapsen, nimeltään Ying, keisari Pingin seuraajaksi väittäen, että ennustajat kertoivat Yingin olevan paras ehdokas ja kuninkaiden eniten suosima. Hän antoi Yingille lisänimen Ruzi – sama lisänimi, joka Chengin Kuningas Zhoulla oli ollut hänen ollessaan vähemmistössä ja Zoun herttuan sijaishallitsijana – väittääkseen, että tämä oli yhtä luotettava kuin Zhoun herttua. Joka tapauksessa, Keisari Ruzi ei noussut valtaan, mutta hänelle annettiin kruununperillisen arvo.


title: Wang Mang

text: Virkaatekevänä keisarina Wang Mang uudelleenperusti Zhoun viiden aatelisasteen systeemin: herttua (公, gong), markiisi (侯, hou), kreivi (伯, bo), varakreivi (子, zi), ja paroni (男, nan).


title: Wang Mang

text: Monet keisarillisen Liu-klaanin jäsenet olivat luonnollisesti epäileväisiä virkaatekevän keisari Wangin aikomuksista. He aloittivat ja/tai auttoivat useissa eri epäonnistuneissa Wanginvastaisissa kapinoissa:


title: Wang Mang

text: He julistivat Liu Xin:in keisariksi. Wang vastasi tähän lähettämällä viestinviejiä joka puolelle kansakuntaa taatakseen, että hän aikoo palauttaa vallan Keisari Ruzille, kun hän kasvaa tarpeeksi isoksi. Wangin armeija tuhosi Zhai:n ja Liu:n armeijat talvella vuonna 2007, ja Zhai kaapattiin ja teloitettiin Hirtetty, revitty ja paloiteltu-tavalla. Liu pakeni, eikä häntä koskaan enää löydetty sen jälkeen. Myös Zhao ja Huo (kapinallisia) tuhottiin ja teloitettiin.


title: Wang Mang

text: Zhai:n ja Liu Xin:in kuoltua, Wang tuli vain varmemmaksi siitä, että koko valtakunta oli hänen hallinnassaan, ja päätti viimein kaapata valtaistuimen, ja aloittaa uuden dynastian.Wang Mangin eroamisen jälkeen, Keisari Ai pyysi häntä jäämään pääkaupunki Chang'an:aan, ja tapaamaan häntä välillä antaakseen hänelle neuvoja. Kuitenkin 5 eaa., Keisarinna Fu oli onnistunut saamaan arvonimiä, Keisari Ai poisti kohdan "dingtaolainen" hänen arvonimestään, tehden hänestä ainoastaan "Keisari Gong:in". Sitten hän antoi isoäidilleen keisarinnan arvonimen (帝太太后). Wang Mang lähti Xinduun. vuonna 5 eaa. hänen poikansa tapettua palvelijan, Wang Mang käski hänen tehdä itsemurhan. Vuoteen 2 eaa. mennessä olivat sadat virkailijat ja tavalliset ihmiset jättäneet satoja vaatimuksia, joissa pyydettiin Wang Mangia palaamaan pääkaupunkiin. Keisari Ai, joka myös kunnioitti Wang Mangia, kutsui hänet ja hänen serkkunsa Wang Renin (王仁), Wang Genin pojan takaisin pääkaupunkiin avustamaan Suurkeisarinna Wangia.


title: Wang Mang

text:
Joka tapauksessa, Wang Mangilla ei ollut paljoa virallisia työtehtäviä, eikä enää voinut vaikuttaa paljoa politiikkaan.
Vaimot:


title: Ligue Ethias

text: Ligue Ethias on Belgian korkein koripallosarja.


title: Ligue Ethias

text: Joukkueet pelaavat nelinkertaisen sarjan: jokainen joukkue pelaa jokaista joukkuetta vastaan kaksi peliä kotona ja kaksi vieraissa. Runkosarjan kuusi parasta joukkuetta pääsevät pudotuspeleihin. Runkosarjan kaksi ensimmäistä joukkuetta pääsevät suoraan välieriin ja sijoille 3–6 sijoittuneet joukkueet pelaavat puolivälierät. Puolivälierät ja välierät pelataan paras kolmesta-systeemillä.


title: Tamara Abalde

text: Tamara Abalde (s. 6. helmikuuta 1989 Vigo) on espanjalainen koripalloilija. 185-senttinen Abalde oli mukana Espanjan olympiajoukkueessa Pekingin kesäolympialaisissa 2008. Espanja selvisi kisoissa neljännesvälieriin. Abalde edustaa seuratasolla espanjalaista Rivas Ecópolisia. Hän opiskeli ja pelasi vuoden yhdysvaltalaisessa Lamarin yliopistossa ja aloitti uransa Celta Vigourbanin joukkueessa 15-vuotiaana.


title: Parisuhdepeli

text: Parisuhdepeli on leikkimielinen aikuisten lautapeli, jossa yritetään selvittää, miten hyvin pelaajat oikeastaan tuntevat oman kumppaninsa. Parisuhdepeliä valmistaa suomalainen Tactic Games Oy Tactic-tuotemerkin alla.


title: Parisuhdepeli

text: Parin toinen osapuoli kysyy kysymyksen, johon molemmat vastaavat. Kysymykset kuuluvat eri aihealueisiin, joita ovat Rakkaus ja Erotiikka, Koti ja Parisuhde, Mennyt ja Tuleva sekä Raha ja Työ. Jos parin vastaukset täsmäävät toisiinsa, kysymyksen esittänyt pelaaja saa siirtää pelinappulaansa eteenpäin pelilaudalla. Voittaakseen parin on saatava molempien pelinappula maaliin pelilaudan keskelle. Jos peliä pelaa vain yksi pari, tavoitteena on selvittää, kumpi pääsee lähemmäs maalia eli kumpi tuntee kumppaninsa paremmin.


title: Parisuhdepeli

text: Kimpassa-lautapeli on kuumempi ja haastavampi versio Parisuhdepelistä. Tässä pelissä pelataan myös pareittain ja vastataan kumppania ja parisuhdetta koskeviin kysymyksiin, mutta tiedossa on kuitenkin myös muita haasteita. Jos pari laittaa kolme vastausvaihtoehtoaan samaan järjestykseen, pääsevät he etenemään pelilaudalla.


title: Tamilla Abasova

text: Tamilla Rašidovna Abasova (, s. 9. joulukuuta 1982 Moskova) on venäläinen ratapyöräilijä. Hän voitti sprinttimatkan olympiahopeaa Ateenan kesäolympialaisissa 2004. Seuraavan vuoden MM-kisoissa Los Angelesissa hän oli myös hopealla.


title: Joenperä

text: Joenperä (, vatjaksi "Jõgõperä", inkeroiseksi "Joemperä") on kylä Leningradin alueen Laukaansuun kunnassa Venäjällä. Kylän läpi kulkee joki, joka laskee Luutitsajokeen Liivakylän kohdalla. Joenperässä on koulu sekä ortodoksinen ja luterilainen kirkko. Kylä on Liivakylän ja Luutsan ohella yksi kolmesta kylästä, jossa vielä puhutaan vatjaa. Joenperän koulussa on alettu opettaa vatjaa osana kielen elvyttämispyrkimyksiä.


title: Joenperä

text: Ensimmäinen maininta kylästä on vuodelta 1684, jolloin siitä käytettiin nimitystä "Krokolia". Vuonna 1848 kylässä asui 300 asukasta ja 1900-luvun alussa siellä oli noin 50 taloa. Kylä oli jakaantunut inkeroisten asuttamaan länsiosaan, joka oli kuulunut Joenperän kartanolle. Tätä aluetta kutsuttiin nimellä "hervaлta" eli "herran valta". Vatjalaiset asuttivat kylän itäpuolta, joka taas oli keisarillisen hovin maata. Tätä aluetta kutsuttiin nimellä "kuninka vaлta" eli "kuninkaan valta".


title: Ford Anglia

text: Ford Anglia on perheauto, jota valmistettiin Isossa-Britanniassa. Autoa valmistettiin vuosina 1939–1968 neljänä eri sukupolvena. Autosta tehtiin lisäksi yksi tehokkaampi versio, lähinnä kilpa-autoiluun.


title: Ford Anglia

text: Mallit ja valmistusvuodet:


title: Ford Anglia

text: Ford Escort 100E on 1953–1959 valmistetun Ford Anglia 100E:n farmariversio. 100E on mallisarjan koodinimi. Farmarimalli Escortissa oli kaksi ovea ja peräluukku. Ford Anglia (100E) oli kaksiovinen porrasperä ja sen neliovinen malli oli nimetty Ford Prefectiksi. Farmarimalli Escort esiteltiin 1955. Sen pakettiautomalli umpikylkinen Ford Thames oli esitelty jo vuotta aiemmin 1954. Farmarimallista oli Escortin ja Thamesin lisäksi vielä kolmaskin versio, paremmin varusteltu Ford Squire, joka oli samalla Ford Prefect 100E:n farmariversio.


title: Ford Anglia

text: Nimi "Anglia" on latinaa ja tarkoittaa Englantia.


title: Ford Anglia

text: 1960-luvun Britanniaan sijoitetussa television draamasarjassa Sydämen asialla poliisiautot ovat Ford Anglia -merkkisiä.


title: Ford Anglia

text: Brittiläisessä kirja- ja elokuvasarjassa Harry Potter Weasleyn perheellä oli Ford Anglia -merkkinen auto.


title: Ford Anglia

text: Neljännen sukupolven Anglia, jonka huomiota herättävin piirre oli "väärinpäin" kallistettu takalasi, esiteltiin Suomessa lokakuussa 1959 ja Tekniikan Maailma -lehti koeajoi auton vielä loppuvuoden aikana. TM:n testiryhmä antoi tunnustusta erityisesti tarkalle ohjaukselle, herkille jarruille, helppokäyttöiselle vaihteistolle ja "iloiseksi yllätykseksi" koetulle tehokkaalle lämmityslaitteelle. Uusitusta Angliasta tuli Suomessa välittömästi erittäin suosittu, mitä kuvasti hyvin se, että vielä voimassa olleen henkilöautojen tuontisäännöstelyn aikana vähän käytetystä Angliasta oltiin jopa valmiita maksamaan yli uuden auton listahinnan. Anglian farmarimalli esiteltiin suomalaisessa lehdistössä syksyllä 1961. Anglia pysyi Suomessa rekisteröintitilastojen kärkipäässä valmistuksen päättymiseen saakka ja sen 105E-mallia tuotiin Suomeen kaikkiaan noin 28 000 kappaletta. Persoonallisen ulkonäkönsä ansiosta neljännen sukupolven Anglia sai Suomessa lempinimen "Juustohöylä".


title: Ford Anglia

text: Helsingin rikospoliisilla oli 1960-luvulla käytössään tullin lahjoittama Ford Anglia-merkkinen sininen henkilöauto.


title: Ford Anglia

text: Vuonna 1965 Ford Anglia maksoi Suomessa 5 990 markkaa (vuoden 2005 rahassa 9 015 euroa) ja saatavissa olivat kaksiovinen perusmalli ja kolmiovinen farmari sekä pakettiauto. Muita saman hintaluokan autoja olivat muiden muassa Austin/Morris Mini, Fiat 850, Renault 4, Simca 1000, Wartburg ja Volkswagen Kupla.


title: Ford Anglia

text: Suomalaisissa kulttuurituotteissa Ford Anglia mainitaan Leevi and the Leavings -yhtyeen kappaleessa "Teuvo, maanteiden kuningas" albumilta Häntä koipien välissä vuodelta 1988.


title: Keskisuomalaismurteet

text: Keski-Suomen murteet ovat Keski-Suomessa puhuttavia savolaismurteita. Koko Keski-Suomen maakunta ei kuitenkaan kuulu niiden alueeseen; esimerkiksi Jyväskylän murre kuuluu eteläisempään savolaismurteiden ryhmään, päijäthämäläismurteisiin. Keskisuomalaismurteissa ei esiinny useimmille muille savolaismurteille ominaista yksikön kolmannen persoonan preesensin loppu-p:tä; ei siis sanota "Hän juop" vaan "Hän juo".


title: Rapola

text: Rapola on kylä ja kartano Sääksmäellä Valkeakoskella. Se on tullut tunnetuksi etenkin kartanon alueella sijaitsevasta Rapolan muinaislinnasta, mutta myös presidentti Pehr Evind Svinhufvudin syntymäkotina.


title: Rapola

text: Rapolan omistajina olivat uskonpuhdistaja Pietari Särkilahden veljen, Sääksmäen kirkkoherran Paulus Nicolain jälkeläiset vuosina 1559–1620, avioliiton kautta omistajaksi tullut Ruuth-suku vuosina 1620–1716 ja samoin avioliiton kautta omistajaksi tullut Svinhufvud-suku 1725–1868.


title: Rapola

text: Presidentti P. E. Svinhufvud on syntynyt Rapolassa ja viettänyt siellä lapsuutensa. Sen kunniaksi Hämeen heimoliitto pystytti vuonna 1937 Rapolan kartanon puistoon muistopatsaan. Svinhufvudin isoisän, lääninkamreeri Pehr Gustav Svinhufvudin kuoltua vuonna 1866 kartano siirtyi 1868 huutokaupalla Sääksmäen Koivuportaan Pietolasta lähtöisin olleen rusthollari Kustaa Pietolan (alkujaan Bjong) omistukseen. Tavan mukaan hän otti sukunimekseen kartanon nimen Rapola. Hänen poikansa oli oppikoulun rehtori ja kansanedustaja Frans Oskar Rapola ja pojanpoikansa suomen kielen tutkija, Helsingin yliopiston suomen kielen professori ja akateemikko Martti Rapola.


title: Rapola

text: Vuonna 1915 kartanon osti Kustaa Rapolan tyttärenpoika agronomi Juho Kuuliala. Kuulialan suku viljeli Rapolaa vuoteen 1993, jolloin kartano muinaismuistoalueineen tuli maanvaihdossa Suomen valtion omistukseen.


title: Rapola

text: Rapolan kartanon ja sitä ympäröivän muinaismuistoalueen omistaa nykyään Suomen valtio, ja aluetta hallinnoi Museovirasto. Samalla kun aluetta alettiin hoitaa yhtenäisenä kulttuurihistoriallisena ympäristökokonaisuutena, siitä tuli myös tutkimuksen kohde. Tutkimuksen tuloksia on julkaistu Museoviraston Rapola-tutkimuksia -sarjassa vuosina 2001–2003. Kartanon vuodelta 1813 oleva päärakennus on ollut vuokrattuna yksityiselle. Keväällä 2016 Senaatti-kiinteistöt laittoi Rapolan kartanon myyntiin. Vuodesta 2016 kartanon omistajina ovat olleet Matthias ja Petra Schulze Steinen, jolla on isänsä äidin puolelta sukujuuria Rapolassa.


title: Sydänmailla (kanadalainen televisiosarja)

text: Sydänmailla () on kanadalainen draamasarja, jota on esitetty vuodesta 2007 alkaen.


text: Perhesarja kertoo Heartland-hevostilan elämästä kuvitteellisessa Hudsonin kaupungissa Albertassa Kalliovuorilla. Sarjassa seurataan kahden sisaren ja heidän isoisänsä elämää Flemingien sukutilalla. Sarja perustuu Lauren Brooken "Hevoshoitolan sisarukset" -kirjoihin.


text: Kanadassa sarjaa on esitetty yhdeksän tuotantokautta vuosina 2007–2017. kymmenettä tuotantokautta alettiin kuvata toukokuussa 2016. Suomessa Yle TV2 alkoi esittää sarjaa 31. toukokuuta 2009. Vuoteen 2016 mennessä Yle on esittänyt sarjaa seitsemän tuotantokautta.


text: 1. tuotantokausi


text: 2. tuotantokausi


text: 3. tuotantokausi


text: 4. tuotantokausi


text: Joulu Sydänmailla ("A Heartland Christmas") elokuva ilmestyi Sankari ("Local Hero") -jakson jälkeen


text: 5. tuotantokausi


text: 6. tuotantokausi


text: 7. tuotantokausi


text: 8. tuotantokausi


text: 9. tuotantokausi


text: 10. tuotantokausi


title: Anders Oskar Roos

text: Anders Oskar Roos (18. toukokuuta 1812 Kokkola – 16. helmikuuta 1849 Himanka) oli suomalainen kauppias, kestikievarin pitäjä ja ruotsiksi kirjoittanut kirjailija. Hän käytti myös nimimerkkejä "Isidorus" ja "Oscar".


title: Anders Oskar Roos

text: Roosin vanhemmat olivat kokkolalainen kauppias Anders Roos nuorempi (1785–1842) ja Maria Sophia Lindskog. Varakkaan kauppiaan poikana Roos sai hyvän koulutuksen, hänen kotiopettajanaan toimivat Johan Vilhelm Snellman ja Erik Gustaf Ehrnström ja häntä valmensi ylioppilastutkintoa varten Johan Ludvig Runeberg.


title: Anders Oskar Roos

text:
Roos pääsi ylioppilaaksi 1829 ja teki sitten opintomatkat Saksaan ja Englantiin 1830–1832. Roosin oli tarkoitus jatkaa isänsä työtä kauppiaana, mutta hän haaveili kirjalliseta urasta ja muutti siksi Ruotsiin, jossa hän osallistui "Thalia"-nimisen teatterinharrastajien yhdistyksen toimintaan. Roos kirjoitti Ruotsissa vuonna 1837 kirjan "Thalia, Dramatiska försök af A.O.R-s", jonka sisältönä
olivat hänen laatimansa näytelmätekstit "Johan Fleming, Olof och Helena" sekä "Landtgodset i Tavastland". Ensin mainittu on tietyllä tavalla Josef Julius Wecksellin näytelmän "Daniel Hjort" edeltäjä.


title: Anders Oskar Roos

text: 1830-luvun lopulla Roos osti Tukholman läheltä "Stora Sickla"-nimisen maatilan, jossa hän piti suuria seurapiirikutsuja. Hän joutui kuitenkin luopumaan tilasta 1845 talodellisista syistä. Roos palasi Suomeen ja piti sitten kestikievaria Himangalla Uunila-nimisessä talossa, jonka hänen äitinsä omisti.


title: Anders Oskar Roos

text: Roos kuoli naimattomana.


title: Gustaf Gädda

text: Gustaf Gädda () oli suomalainen poliitikko. Hänen puolueensa oli Ruotsalainen kansanpuolue.


title: Gustaf Gädda

text: Gädda toimi kansanedustajana maaliskuusta 1910 maaliskuuhun 1919. Hänet valittiin eduskuntaan viisissä vaaleissa, 1910, 1911, 1913, 1916 ja 1917, Vaasan läänin eteläisestä vaalipiiristä. Hän oli eduskunnan laki- ja talousvaliokunnan, pankkivaliokunnan, sivistysvaliokunnan, sotilasasiainvaliokunnan ja suuren valiokunnan jäsen. Ennen kansanedustajuuttaan Gädda oli vuosina 1904–1906 talonpoikaissäädyn edustaja Suomen suuriruhtinaskunnan säätyvaltiopäivillä.


title: Gustaf Gädda

text: Gädda oli presidentin valitsijamies vaaleissa 1931, 1937 ja 1940. Hän vaikutti poliittisella urallaan myös Mustasaaren kunnallispolitiikassa. Hän toimi kunnan kunnallislautakunnan ja kunnanvaltuuston jäsenenä sekä molempien puheenjohtajana. Hän oli myös Suomenruotsalaisten kansankäräjien jäsen. Vuonna 1931 hänelle myönnettiin kunnallisneuvoksen arvonimi.


title: Gustaf Gädda

text: Gädda syntyi maanviljelijäperheeseen ja oli itsekin varsinaiselta ammatiltaan maanviljelijä, jona hän toimi Mustasaaressa. Hän työskenteli myös Mustasaaren säästöpankin kamreerina vuosina 1906–1913 ja konttorinjohtajana Lantmannabankenin Vaasan konttorissa vuosina 1914–1920. Hän toimi myös maallikkotuomarina, lautamiehenä.


title: Gustaf Gädda

text: Gädda oli naimisissa kahdesti. Hänen ensimmäinen puolisonsa oli Maria Back, jonka kanssa hän avioitui vuonna 1891. Toisen kerran hän avioitui vuonna 1936 Sylvia Linnea Lindströmin kanssa. Gädda kuoli helmikuussa 1942, 70 vuoden iässä.


title: Luonnonlääketieteen keskusliitto

text: Luonnonlääketieteen keskusliitto LKL ry on luontaisterapia-alan kattojärjestö. Liitto pitää yllä Koulutettujen luontaisterapeuttien julkista rekisteriä.


title: Luonnonlääketieteen keskusliitto

text: Liitto on perustettu 1984 nimellä Vaihtoehtoisten Hoitomuotojen keskusliitto. Myöhemmin sen nimeksi tuli Vaihtoehtoisen Lääketieteen keskusliitoksi (VLKL). Se ja Suomen Luontaisterapeuttien Liitto yhdistyivät vuonna 2002 Luonnonlääketieteen keskusliitto LKL ry:ksi. Liiton puheenjohtaja on Anna Sofia Nevanlinna, varapuheenjohtaja Tarja Heikkinen. Syksyn 2014 vuosikokouksessa uudeksi puheenjohtajaksi on valittu Irene Äyräväinen.


title: Hatanga

text:
Hatanga () on taajama ja maalaiskunta Krasnojarskin aluepiirin Taimyrin piirissä Venäjällä. Taajama sijaitsee Hatangajoen varrella 833 kilometriä Dudinkasta koilliseen. Kunta, jonka pinta-ala on 336 400 neliökilometriä, käsittää piirin koko itäosan. Taajamassa on asukkaita noin 4 000 henkeä ja kunnassa yli 7 000.
Keskustaajaman lisäksi kuntaan kuuluu 9 asutusta: Heta, Kajak, Katyryk, Kresty, Novaja, Novorybnaja, Popigai, Syndassko ja Ždaniha. Asukkaista 56 % on alueen alkuperäisväestöä: dolgaaneja, nganasaneja, nenetsejä, evenkejä ja evenejä. Heidän lisäkseen asuu venäläisiä, ukrainalaisia, valkovenäläisiä ym.


title: Hatanga

text: Venäläiset eränkävijät ja kauppiaat saapuivat seudulle 1600-luvun alussa. Paikalliset nomadikansat harjoittivat metsästystä ja kalastusta. Vuosina 1625–1626 Taimyrin itäosaan perustettiin jasakkiveron kerääjien tukikohta, josta Hatangan taajama on saanut alkunsa. 1890-luvun alussa siellä oli kirkko ja kuusi savupirttiä. Vuonna 1927 perustettiin Hatangan piiri, joka aluksi kuului Jakutiaan, mutta liitettiin vuonna 1930 Taimyrin kansalliseen piirikuntaan. 1930-luvulla alettiin hyödyntää Laptevinmeren rannalla sijaitsevaa Nordvikin öljyesiintymää, joka 1950-luvulla todettiin kannattamattomaksi ja hylättiin.


title: Hatanga

text: Nykyään seudun ainoa teollisuusyritys on Kajakin taajaman lähellä sijaitseva Kotuin kivihiilikaivos. Vuonna 1954 perustettu pienehkö Hatangan satama käsittelee noin 75 000 tonnia rahtia vuodessa. Jokiliikenne alkaa kesäkuun puolivälissä ja päättyy syys-lokakuun taitteessa. Meriliikenne on mahdollista elokuun alusta jäiden lähdettyä. Alkuperäisväestö harjoittaa poronhoitoa, kalastusta ja turkiseläinten kasvatusta.


title: Hatanga

text: Seudun nähtävyyksiä ovat Taimyrin ja Putoranan luonnonsuojelualueet, Hatangan kotiseutumuseo, dolgaanirunoilija Ogdo Aksjonovalle omistettu museo ja kaksi mammuttimuseota.


title: Rainer Aho

text: Rainer Johannes Aho (s. 19. joulukuuta 1941 Pietarsaari) on entinen suomalainen jalkapalloilija.


title: Rainer Aho

text: Välihyökkääjänä pelannut Aho edusti urallaan 1960–1975 Turun Palloseuraa, Jakobstads Bollklubbia ja FF Jaroa. Pääosan urastaan hän vietti 1. divisioonassa. Pääsarjatasolla Aho pelasi vain yhden kauden, jona hänelle kertyi 22 ottelua.


title: Rainer Aho

text: Aho pelasi vuosina 1966–1968 maajoukkueessa yhteensä 7 maaottelua. Pelaamisen lisäksi Aho toimi myös valmentajana. Hän valmensi muun muassa Jaroa vuosina 1968–1970.


title: Österreichische Basketball Bundesliga

text: Österreichische Basketball Bundesliga on Itävallan korkein koripallosarja. Kauteen 2008–2009 asti liiga oli nimeltään A-Liga. Sen jälkeen sponsorinimeksi vaihdetiin Admiral Basketball Bundesliga.


title: Österreichische Basketball Bundesliga

text: 12 joukkuetta pelaavat kaksinkertaisen sarjan. Runkosarjan kuusi parasta joukkuetta pääsevät jatkosarjaan (H1), jossa ratkotaan parit pudotuspeleihin. Runkosarjan kuusi huonointa joukkuetta pelaavat jatkosarjan (H2), jonka kaksi parasta joukkuetta pääsevät pudotuspeleihin. H1:n ensimmäiseksi sijittunut joukkue saa H2:n toiseksi parhaan joukkueen ja H1:n toiseksi sijoittunut joukkue saa H2:n ensimmäiseksi sijoittuneen joukkueen vastaansa. Puolivälierät, välierät ja finaali pelataan paras viidestä-menetelmällä.


title: Narewka

text: Narewka on kaupunki Kaakkois-Puolassa Podlasian voivodikunnassa lähellä Valko-Venäjän rajaa. Kaupungin väkiluku on 780 asukasta (2006).


title: Jääkiekon SM-liigakausi 2009–2010

text: Jääkiekon SM-liigakausi 2009–2010 oli jääkiekon SM-liigan 35. kausi. Neljätoista pelaavaa joukkuetta ovat samat kuin neljällä edelliskaudella. Mestarina kauteen lähti jyväskyläläinen JYP. Mestaruuden voitti Turun Palloseura, joka voitti loppuotteluissa Hämeenlinnan Pallokerhon voitoin 4–1. Kauden televisiointioikeudet sai URHOtv.


title: Jääkiekon SM-liigakausi 2009–2010

text: Kausi alkoi 10. syyskuuta 2009 ja pudotuspelit alkoivat 23. maaliskuuta 2010. Jokainen joukkue pelasi 58 ottelua runkosarjassa ja kaudella pelattiin runkosarjassa yhteensä 406 ottelua. Helmikuussa liigassa oli tauko Vancouverin talviolympialaisten jääkiekkoturnauksen vuoksi.


title: Jääkiekon SM-liigakausi 2009–2010

text: Liigakarsinta muuttui täksi kaudeksi ja Mestiksen voittajalla oli mahdollisuus pelata SM-liigassa seuraavalla kaudella, mikäli se voittaisi ”paras seitsemästä” -muotoisen karsinnan runkosarjan viimeiseksi jäänyttä joukkuetta vastaan. Karsintasarjassa Ilves säilytti liigapaikkansa Jokipoikia vastaan otteluvoitoin 4–1.


title: Jääkiekon SM-liigakausi 2009–2010

text: Rauman Lukko teki SM-liigan ennätyksen voittamalla 14 ottelua putkeen kauden ensimmäisestä ottelusta alkaen. Lukko paransi Tapparan nimissä ollutta ennätystä kolmella ottelulla.


title: Suomalaissosialistinen Työväen Puolue

text: Suomalaissosialistinen Työväen Puolue (SSTP) oli 1930-luvulla toiminut suomalainen kansallissosialistinen puolue, jota johti insinööri Ensio Uoti.


title: Suomalaissosialistinen Työväen Puolue

text: Ennen uuden puolueen perustamista Uoti oli vuosina 1932–1934 aktiivinen Suomalaisen Työn Puolueessa, Suomen Kansallissosialistisessa Liitossa, Isänmaallisessa kansanliikkeessä ja Suomen Kansan Järjestössä. Uoti oli SKSL:n hallituksen puheenjohtaja, kunnes hän riitautui Yrjö Ruudun kanssa ja erotettiin puolueesta elokuussa 1933. Uoti edusti SKSL:n saksalaistyylistä suuntausta, josta Ruutu pyrki erottautumaan. Tämän jälkeen Uoti ehti toimia puolisen vuotta IKL:ssä, josta hän tuli myös erotetuksi. SKJ:ssä Uoti politikoi keväästä syksyyn vuonna 1934, kunnes joutui konfliktiin johtaja Arvi Kalstan kanssa. SSTP perustettiin marraskuussa 1934.


title: Suomalaissosialistinen Työväen Puolue

text: Ohjelmassaan puolue ilmoitti ydinpäämääräkseen rakentaa Suomi uudelleen ”suomalaisessa hengessä todella vapaaksi kansanvaltioksi”. Suomalaissosialismin keskeinen ajatus oli, että valtion tuli ottaa vahva rooli pankkitoiminnassa ja luotonannossa, mutta muuten sen ei pitänyt liiemmin puuttua talouteen.


title: Suomalaissosialistinen Työväen Puolue

text: Puolue otti tiukan rotupoliittisen kannan vaatimalla kaikkien ei-suomalaisten poistamista vastuullisista tehtävistä. Kansalaisoikeudet tuli puolueen mielestä varata vain suomalaisille. Erityisesti SSTP vastusti juutalaisia, mutta myös suomenruotsalaisia. Uoti vertasi suomenruotsalaisia Saksan juutalaisiin esimerkiksi vaalipuheessaan 1933 (SKSL:n ehdokkaana). Vihamielisyys ruotsinkielisiä kohtaan erotti SSTP:n kaksikielisestä SKJ:stä.


title: Suomalaissosialistinen Työväen Puolue

text: Lisäksi SSTP vaati muun muassa Suomen kansan arvoja loukkaavien julkaisujen sensurointia sekä valtionhallinnon keskittämistä ylimpään johtoon. Ohjelma otti vaikutteita Saksan kansallissosialistisen työväenpuolueen ohjelmasta. Uotilla oli yhteyksiä saksalaisiin ja hän teki matkoja Saksaan tavaten natsijohtoa. Saksalaisille hän esitti itsensä uskollisimpana suomalaisena kansallissosialistina. SSTP:n logossa oli sininen hakaristi ja teksti S-S.T.P.


title: Suomalaissosialistinen Työväen Puolue

text: Puolue julkaisi Uodin teokset "Kansan Työ" (Suomalaissosialistisia julkaisuja 1) ja "Kansan Valta" (2) vuonna 1935.


title: Suomalaissosialistinen Työväen Puolue

text: SSTP osallistui vuoden 1936 eduskuntavaaleihin Uudenmaan vaalipiirissä. Puolueen listan otsikossa oli iskulause "parempi palkka työstä". Vaalikampanjassa hyökättiin niin marxilaisia kuin IKL:ää vastaan. Helsingissä kiersi puolueen vaalimainoksilla varustettu auto, joka herätti huomiota suuren hakaristilippunsa ansiosta. Puolueen lista sai korkeintaan muutamia satoja ääniä.


title: Suomalaissosialistinen Työväen Puolue

text: Puoluetta ei pidä sekoittaa Yrjö Ruudun johtamiin suomalaissosialisteihin. Ruudun Suomalaissosialistinen puolue (aiemmin Suomen Kansallissosialistinen Liitto) ei saanut uutta nimeään rekisteröityä, koska SSTP oli ehtinyt yhdistysrekisteriin ennen SKSL:n ilmoitusta. SKSL:n paikallisjärjestöjä oli tosin nimetty suomalaissosialistisiksi jo keväällä 1934. SKSL vaati SSTP:n rekisteröinnin kumoamista oikeusteitse, mutta Helsingin raastuvanoikeus ratkaisi asian SSTP:n eduksi keväällä 1935.


title: Suomalaissosialistinen Työväen Puolue

text: SSTP lakkautettiin jatkosodan jälkeen (23. syyskuuta 1944 voimaan tulleen) välirauhansopimuksen 21. artiklan nojalla 12. lokakuuta 1944.


title: Uusi Suomalainen Puolue

text: Uusi Suomalainen Puolue oli 1930- ja 1940-luvuilla toiminut suomalainen äärioikeistolainen puolue, jota johti insinööri Niilo Rauvala. Puolueen motto oli: ”Suomi suureksi ja rikkaaksi kansallisvaltioksi”. Vuosina 1933–1939 järjestö tunnettiin nimellä Suomalaisen Työn Puolue. Puolue lakkautettiin jatkosodan jälkeen voimaan tulleen välirauhansopimuksen 21. artiklan nojalla 18. tammikuuta 1945.


title: Uusi Suomalainen Puolue

text: Puolue sai alkunsa, kun joukko Vapaaseen Työväenliittoon tyytymättömiä helsinkiläisiä irtautui järjestöstä ja päätti perustaa kilpailevan yhdistyksen. Lokakuussa 1931 järjestäytyi Helsingin Oikeisto-Työväenyhdistys, ja elokuussa 1932 samat henkilöt päättivät muodostaa Oikeisto-Työväen ja Talonpoikain Puolueen. Puoluetta johti Vapaan Työväenliiton entinen varapuheenjohtaja Niilo Rauvala. Ensimmäinen varapuheenjohtaja Yrjö Säde erosi järjestöstä jo marraskuussa 1932 ja siirtyi Suomen Kansan Järjestöön.


title: Uusi Suomalainen Puolue

text: Rauvala toimi myös järjestön julkaiseman "Vapaa Suomi" -lehden päätoimittajana. Syyskuun 1932 alusta kesään 1933 ilmestyneessä lehdessä ajettiin muun muassa Suur-Suomi-aatetta ja protektionistista taloudenhoitoa. Lehti hyökkäsi etenkin Yrjö Ruudun Suomen Kansallissosialistista Liittoa vastaan syyttäen puoluetta ”kryptomarxilaisuudesta”. Puolueohjelman keskeisimmät kohdat liittyivät työolosuhteisiin. Puolue halusi myös esimerkiksi antaa yli 40-vuotiaille kaksi ääntä valtiollisissa vaaleissa.


title: Uusi Suomalainen Puolue

text: Suomalaisen Työn Puolue osallistui eduskuntavaaleihin 1933 Uudenmaan, Turun läänin pohjoisessa ja Vaasan läänin itäisessä vaalipiirissä. Puolue sai 226 ääntä Uudellamaalla ja noin 40 Vaasan itäisessä. Turun pohjoisessa STP:n ja Kansanpuolueen vaaliliitto sai yhteensä 311 ääntä.


title: Uusi Suomalainen Puolue

text: Puolueella oli sympatioita kansallissosialistien suuntaan. Rauvala teki yhteistyötä SKJ:n kanssa, mutta hänen puolueensa ei tunnustautunut aatteen kannattajaksi. Ennen eduskuntavaaleja 1933 STP ja SKJ tekivät sopimuksen (SKSL:ää vastaan suunnatusta ”kansantaloudellisesta”) vaaliliitosta, mutta SKJ vetäytyi hankkeesta kuukausi ennen vaaleja.


title: Sonam Gyatso

text: Sonam Gyatso (1543 Doilungdêqên, Tiibet – 1588) oli kolmas dalai-lama.


title: Sonam Gyatso

text: Sonam Gyatso syntyi Doilungdêqênissa Lhasan luoteispuolella vuonna 1543 ja hänet tunnistettiin Gendun Gyatson reinkarnaatioksi. Hän sai vuonna 1578 mongolihallitsija Altan-kaanilta arvonimen dalai-lama, ja oli ensimmäinen, jolle tuo arvo annettiin. Kahdelle häntä edeltäneelle lamalle se annettiin vasta jälkikäteen.


title: Kriittinen rationalismi

text: Kriittinen rationalismi on tietoteoreettinen kanta, jonka muotoilijana tunnetaan Karl Popper. Popper kirjoitti kriittisestä rationalismista teoksissaan "Avoin yhteiskunta ja sen viholliset" ja "Arvauksia ja kumoamisia".


title: Kriittinen rationalismi

text: Kriittiset rationalistit katsovat, että tieteellisiä teorioita tai muita tietoväitteitä voidaan ja pitää kritisoida rationaalisesti, ja jos niillä on empiiristä sisältöä, ne voidaan ja tulee alistaa testeille, jotka voivat falsifioida ne eli osoittaa ne vääräksi. Näin kaikkia tietoväitteitä voidaan arvioida; ne joko ovat falsifioitavissa ja näin empiirisiä (hyvin laajasti otettuna), tai eivät ole falsifioitavissa eivätkä ole empiirisiä.


title: Kriittinen rationalismi

text: Ne tietoväitteet, jotka on mahdollista falsifioida, voidaan tämän jälkeen ottaa osaksi empiiristä tiedettä, ja erotella sen mukaan, ovatko ne vielä päteviä vai todella falsifioitu. Jos tietoväitteet ovat päteviä, ne voidaan edelleen erotella sen mukaan, kuinka paljolle kritiikille ne ovat olleet alistettuina, kuinka vakavaa kritiikki on ollut, ja kuinka todennäköinen teoria on. Teorioista, joita ei vielä ole falsifioitu, tulee suosia sitä, joka on kaikkein epätodennäköisin. Se, että kriittisessä rationalismissa valitaan suosittavaksi nimenomaan "epätodennäköisin" teoria, erottaa kannan perinteisistä tiedenäkemyksistä, kuten positivismista, joiden mukaan tulisi hyväksyä kaikkein "todennäköisin" teoria.


title: Kriittinen rationalismi

text: Kriittisen rationalismin mukaan tieto ja totuus ovat objektiivisia, ja se asettuu näin relativismia, postmodernismia ja sosiaalista konstruktionismia vastaan. Kriittinen rationalismi eroaa kuitenkin perinteisemmistä näkemyksistä, jotka myös pitävät tietoa objektiivisena. Näihin kuuluvat vahva rationalismi; loogisen empirismin verifikationismi; sekä induktiiviseen päättelyyn perustuvat lähestymistavat tieteeseen, jotka kriittiset rationalistit David Humen tavoin hylkäävät. Kriittisen rationalismin mukaan kritiikki on ainoa asia, mitä on tehtävissä erilaisia tietoväitteitä kohdatessa. Järki on kritiikin työkalu teorioiden kumoamisessa, ei tietoväitteiden tuki väitteiden todistamiseksi. Mikään oletettu todistusaineisto ei tue tai todista väitettä, uskomusta tai teoriaa.


title: Kriittinen rationalismi

text: Kriittinen rationalismi kääntää normaalin käsityksen rationalismista tai realismista päälaelleen. Erityisesti se ajatus, että teoria on sitä parempi mitä epätodennäköisemmin se on tosi, on suoraan päinvastainen perinteisen empiristisen näkemyksen kanssa, jonka mukaan tulisi etsiä teorioita, jotka ovat mahdollisimman todennäköisiä. Popper itse muistutti Arthur Schopenhauerin huomautuksesta, jonka mukaan ongelman ratkaisu vaikuttaa usein aluksi paradoksaaliselta ja myöhemmin itsestäänselvyydeltä.


title: Kriittinen rationalismi

text: Kriittinen rationalismi hylkää samalla perinteisen näkemyksen tiedosta hyvin perusteltuna totena käsityksenä; sen sijaan se hyväksyy päinvastaisen: että yleensä tieto on perustelematon epätosi epäkäsitys. Tieto on perustelematonta, koska hyviä perusteita ei ole olemassa. Se on epätotta, koska se sisältää yleensä virheitä, joita ei aina huomata satoihin vuosiin. Kysymyksessä ei myöskään ole käsitys, koska tieteellinen tieto ei sijoitu kenenkään henkilön mieleen. Se on saatavilla vain kirjoissa.


title: Kriittinen rationalismi

text: William Warren Bartley vertaili kriittistä rationalismia ”justifikationismiksi” kutsumaansa näkemykseen tiedosta. Hänen mukaansa suurin osa justifikationisteista ei tiedä olevansa justifikationisteja. Justifikationismi on kanta, jollaista Popper kutsui ”subjektivistiseksi” näkemykseksi totuudesta: siinä kysymys siitä, onko jokin väittämä totta, sekoitetaan kysymykseen siitä, voidaanko se oikeuttaa (todistaa) jollakin tavalla.


title: Kriittinen rationalismi

text: Bartleyn mukaan jotkut justifikationistit myöntävät tämän. He ovat naiiveja rationalisteja ja ajattelevat, että tieto voidaan todellakin oikeuttaa sekä osoittaa jossain määrin varmaksi ja järkiperäiseksi. Jotkut justifikationistit puolestaan kieltävät virheen. He ovat tietoteoreettisia relativisteja, ja ajattelevat (kriittisen rationalismin näkökulmasta oikein), ettei totuutta voida "löytää" eikä tietoteoreettiselle absolutismille ole lähdettä. He kuitenkin päättelevät (kriittisen rationalismin näkökulmasta väärin), ettei tämän vuoksi ole olemassa rationaalisuutta, eikä toden ja epätoden välille voida tehdä objektiivista eroa.


title: Kriittinen rationalismi

text: Kriittinen rationalismi purkaa justifikationismin itsensä ja suhtautuu tietoon, järkeen ja tieteeseen ei sen enempää fundamentalistisena tai erehtymättömänäkään kuin relativistisestikaan. Tieto ja totuus ovat olemassa, mutta eivät sellaisina kuin aiemmin ajattelimme.


title: Kriittinen rationalismi

text: Positivistisen lähestymistavan hylkääminen perustuu eräisiin sudenkuoppiin, joihin positivismi kriittisen rationalismin näkökulmasta putoaa:


title: Kriittinen rationalismi

text: 1. Induktion ongelma. Hume osoitti induktiivisen päättelyn naiivin empirismin epäloogiseksi. Tuhat havaintoa siitä, että jokin tapahtuma A sattuu yhtä aikaa tapahtuman B kanssa ei mahdollista loogista päätelmää siitä, että kaikki tapahtumat tyyppiä A sattuvat yhtä aikaa tapahtumien tyyppiä B kanssa. Kriittisten rationalistien mukaan uudet havainnoista johdetut teoriat eivät ole havainnoista johdettuja, ja saattavat olla vääriä.


title: Kriittinen rationalismi

text: 2. Popper ja David Miller osoittivat vuonna 1983 että todistusaineisto, jonka olisi tarkoitus osittain tukea jotakin hypoteesia, voi olla vain neutraalia tai itse asiassa toimia todistuksena hypoteesia vastaan.


title: Kriittinen rationalismi

text: 3. Edelliseen liittyen Miller hyökkäsi ”hyvien perusteiden” käyttämistä vastaan yleensä, mukaan lukien todistusaineiston käyttäminen hypoteesien tukemiseen. Hän katsoo, etteivät hyvät perusteet ole saavutettavissa eivätkä edes tavoiteltavia. Hänen mukaansa argumentit ovat joko kehämäisiä tai epäpäteviä. Jos joku tarjoaa väitteensä tueksi pätevän deduktiivisen argumentin joka etenee premisseistä johtopäätökseen, tällöin väitteen sisällön tulee joko sisältyä argumentin premisseihin, tai muutoin väitteeseen lisätään jotain ja se on näin epäpätevä.


title: Stewart St. John

text: Stewart St. John on yhdysvaltalainen televisiokäsikirjoittaja, ohjaaja ja tuottaja, joka palkittiin Festival Prize -palkinnolla Hollywood MiniDV elokuvajuhlissa, ohjaamastaan ja käsikirjoittamastaan elokuvasta "".


title: Stewart St. John

text: Hän oli 1990-luvulla mukana useissa lapsille suunnatuissa televisiosarjoissa, kuten "Mighty Morphin Power Rangers", "Mestarietsivä Lurppa", "VR Troopers", "Power Rangers Zeo", "Hulk" ja "Sabrina". 2000-luvulla St. John työskenteli vuosina 2005–2006 luomassaan televisiosarjassa "California Heaven" käsikirjoittajana, ohjaajana ja tuottajana.


title: Potilasturvallisuus

text: Potilasturvallisuus on terveydenhuollon piirissä toimivien yksilöiden ja yhteisöjen periaate ja toiminto, jonka tarkoituksena on varmistaa potilaan saaman hoidon turvallisuus. Potilaan kannalta potilasturvallisuus on sitä, ettei hänen saamastaan hoidosta koidu haittaa. Potilasturvallisuuden tulisi olla terveydenhuollon henkilökunnan, potilaan ja tämän omaisten yhteinen päämäärä. Potilasturvallisuus on tällä hetkellä yksi Euroopan unionin terveyspolitiikan painopistealueista.


title: Potilasturvallisuus

text: Potilasturvallisuus on osa sairaanhoidon laatua ja turvallisuutta ja siihen liittyy hoidon, lääkehoidon ja laitteiden turvallisuus. Perinteisesti potilasturvallisuudessa on korostettu yksilökeskeisyyttä ja yksittäisen terveydenhuollon ammattilaisen tekemiä virheitä. Viime vuosina on kuitenkin pyritty analysoimaan järjestelmätasoa ja laajemmin erilaisia laatupoikkeamien syitä ja oppimaan virheistä ja löytämään ratkaisuja poikkeamien ehkäisyyn. Lääkehoidon turvallisuus on keskeinen osa potilasturvallisuutta. Turvallisessa lääkehoidossa lääkeaineiden farmakologiset ominaisuudet tunnetaan hyvin ja toisaalta lääkehoitoja toteutetaan oikein.


title: Potilasturvallisuus

text: Viimeaikaisten tutkimusten mukaan yhä useammissa maissa hoitovirheitä tapahtuu noin 10 % potilaiden sairaalakäynneistä. Erilaisia vaaratilanteita tapahtuu kaikissa terveydenhuoltoon liittyvissä yhteyksissä. Niiden aiheuttamat kustannukset ovat 2–5 prosenttia suurehkon sairaalan menoisa. Yhdysvalloissa arvioidaan hoidosta aiheutuviin haittavaikutuksiin kuolevan vuosittain 44 000-98 000 henkilöä Terveydenhoidossa tapahtuvien haittojen syynä on usein työyhteisön tai terveydenhuollon järjestelmän häiriöt tai voimavarojen puute, eikä yksittäisen työntekijän toiminta. Myös potilas voi omalla toiminnallaan edistää turvallista hoitoa.


title: Potilasturvallisuus

text: Potilasturvallisuus ja kysymykset lääketieteellisen hoidon aiheuttamista haitoista nousivat keskusteluaiheiksi 1980- ja 1990-luvuilla ja erityisesti angosaksisessa maailmassa poliittiseen keskusteluun 2000-luvun alussa. Huomiota herättivät erityisesti selvitykset, joiden mukaan Yhdysvalloissa tapahtuu arviolta noin miljoona potilasvahinkoa vuodessa.


title: Potilasturvallisuus

text: Potilasturvallisuusajattelua on kehitetty aktiivisimmin muun muassa Yhdysvalloissa, Australiassa, Isossa-Britanniassa, Ruotsissa ja Tanskassa, joissa lähtökohtana on toiminut oppivat organisaatiot ja tiedon kerääminen potilasvahingoista ja hoidon haittavaikutuksista erillisillä lomakkeilla. Tiedon keräämisen tavoitteena on ollut luotettavien tilastojen luominen sekä hankkia ymmärrystä siitä, miten vahinkoja voitasiin välttää.


title: Potilasturvallisuus

text: Suomessa potilasturvallisuuteen on kiinnitetty enenevästi huomiota vuodesta 2005 alkaen, jolloin perustettiin kansallinen potilasturvallisuusverkosto, johon kuuluvat muun muassa Terveyden ja hyvinvoinnin laitos sekä yli 100 muuta terveydenhuollon ammattilaisia ja toimintayksiöitä, potilaita, järjestöjä sekä viranomaisia edustavaa tahoa. Suomen sosiaali- ja terveysministeriö asetti potilasturvallisuuden edistämisen ohjausryhmän vuonna 2006 keräämään ja välittämään tietoa hyvistä toimintatavoista ja linjaamaan haitta- ja läheltä piti -tilanteiden raportointia.Terveyden ja hyvinvoinnin laitos käynnisti syyskuussa 2011 Potilasturvallisuutta taidolla -ohjelman, joka on kansalliset talkoot potilasturvallisuuden edistämiseksi.


title: Potilasturvallisuus

text: Sosiaali- ja terveysministeriön vaihtoehtohoitoja koskevan lainsäädännön tarpeita selvittäneen työryhmän vuonna 2009 julkaistussa raportissa todetaan, että luontaistuotteet ja vaihtoehtolääkintä saattavat vaarantaa potilasturvallisuuden viivästyttämällä ihmisten hakeutumista lääkärin hoitoon. Myös erilaisten rohdosvalmisteiden ja reseptilääkkeiden yhteisvaikutukset ovat aiheuttaneet potilashaittoja. Näistä ja muista potilasturvallisuutta vaarantavista syistä johtuen työryhmä ehdotti, että Suomessa otettaisiin käyttöön rajoitussäädökset, joilla esille tulleisiin potilasturvallisuuden vaarantaviin ongelmiin voitaisiin puuttua mahdollisimman nopeasti. Työryhmän ehdotuksen mukaan muun muassa tiettyjen potilasryhmien hoito rajattaisiin vain terveydenhuollon ammattihenkilöille ja vaihtoehtohoitoja antavat henkilöt saisivat hoitaa tiettyjä sairauksia vain yhteistyössä lääkärin kanssa.


title: Obelix ja kumppanit

text: Obelix ja kumppanit () on 23. Suomessa ilmestynyt Asterix seikkailee -sarjan albumi. Alkuperäinen julkaisuvuosi on 1976 Ranskassa, ja 1977 Suomessa. Sarjan on käsikirjoittanut René Goscinny, ja piirtänyt Albert Uderzo.


title: Asterix ja kadonnut kilpi

text: Asterix ja kadonnut kilpi () on 15. Suomessa ilmestynyt Asterix seikkailee- albumi. Alkuperäinen ilmestymisvuosi Ranskassa oli 1968, ja Suomessa 1973. Käsikirjoituksesta vastasi René Goscinny ja piirroksista Albert Uderzo.


title: Sini Terävä

text: Sini Marjut Tuulikki Terävä (s. 22. marraskuuta 1984 Jyväskylä) on suomalainen vihreä poliitikko.


title: Sini Terävä

text: Terävä on työskennellyt Suomen ylioppilaskuntien liiton sosiaalipoliittisena sihteerinä. Aiemmin hän on ollut Tuija Braxin eduskunta-avustajana ja vuonna 2009 Vihreiden nuorten ja opiskelijoiden puheenjohtajana yhdessä Erkki Perälän kanssa. Ennen valintaansa ViNOn puheenjohtajaksi Terävä oli sen varapuheenjohtajana vuonna 2006 ja hallituksen jäsenenä vuonna 2007.


title: Sini Terävä

text: Terävä valittiin kunnallisvaaleissa 2008 Turun kaupunginvaltuuston varajäseneksi 239 äänellä. Vuosina 2009–2011 hän toimi myös liikuntalautakunnan jäsenenä. Terävä oli ehdolla myös kunnallisvaaleissa 2004 sekä eduskuntavaaleissa 2007 saaden 605 ääntä. Terävä on ollut Turun yliopiston ylioppilaskunnan hallituksen jäsen 2007 ja edustajiston jäsen 2008–2010. Kaudella 2014–2017 Terävä on Yhteiskunta-alan korkeakoulutettujen liittovaltuuston jäsen.


title: Sini Terävä

text: Terävä on ollut vihreiden puoluehallituksen jäsen 2009–2011 ja puoluevaltuuskunnan jäsen 2005–2009 ja 2013–2015. Hän toimi myös vuonna 2012 hyväksytyn puolueen periaateohjelman valmistelleen työryhmän puheenjohtajana yhdessä Oras Tynkkysen kanssa.


title: Sini Terävä

text: Terävä on toiminut aktiivisesti Amnestyssä. Hän on pasifisti ja feministi sekä yleisen asevelvollisuuden vastustaja.


title: Sini Terävä

text: Sini Terävän puoliso on vihreiden puoluesihteeri Lasse Miettinen.


title: Ylilääkitys

text: Ylilääkitys tarkoittaa sitä, että lääkäri määrää potilaalle tarpeettomasti tai liikaa lääkettä.


title: Ylilääkitys

text: Ylilääkitys liittyy tavallisesti "polyfarmasiaan" eli monilääkitykseen. Polyfarmasia tarkoittaa sitä, että potilaalla on käytössään useita lääkkeitä. Rajana on pidetty viittä samanaikaisesti käytössä olevaa lääkettä. Lääkkeet ovat yleensä usean eri lääkärin määräämiä ja monesti samoihin vaivoihin tarkoitettuja.


title: Ylilääkitys

text: Yleisimpiä monilääkitystapauksissa käytettyjä lääkkeitä ovat sydän- ja verenkiertolääkkeet, keskushermoston ja hengityselinsairauksien lääkkeet. Monilääkityt voivat reseptilääkkeiden lisäksi käyttää myös käsikauppalääkkeitä, rohdosvalmisteita ja luontaistuotteita, mutta potilaista itsestään johtuvia ongelmia on selvästi vähemmän kuin lääkärien määräämistä lääkkeistä johtuvia. Monilääkittyjä potilaita on Suomessa arviolta noin 300 000, joista ehkä kolmasosalla eli 100 000:lla on lääkkeiden haitta- tai yhteisvaikutuksia. Näitä haittavaikutuksia hoidetaan tarpeettomassa monilääkityksessä usein uusilla lääkkeillä.


title: Ylilääkitys

text: Yli- ja monilääkitys on erityisesti vanhusten hoidossa todettu yhä pahenevaksi potilasturvallisuusongelmaksi. Terveydenhuollon väestötutkimuksen mukaan yli 74-vuotiaista 21 % käytti vuonna 1976 vähintään viittä reseptilääkettä, vuonna 1996 jo 39 %. Tästä joukosta jopa 15 prosentin on arvioitu saavan lääkkeistä merkittäviä haitallisia, jopa toksisia sivuvaikutuksia. Professori Sirkka-Liisa Kivelän mukaan Suomessa kuolee joka vuosi satoja vanhuksia holtittoman lääkityksen seurauksena. Professori Marja Airaksisen mukaan vähintään kymmenen prosenttia vanhuksista saa vanhuksille sopimattomia lääkkeitä. Käytössä saattaa esimerkiksi olla useita psyykenlääkkeitä, joista osaa syödään turhaan. Tarpeettomat psyykenlääkkeet aiheuttavat vanhuksille sekavuutta ja huimausta, minkä vuoksi osa vanhuksista kaatuu ja joutuu loppuiäkseen vuodepotilaaksi. Asiasta vuonna 2007 annettu ohjeistus ei ole korjannut tilannetta.


title: Asterix ja Caesarin lahja

text: Asterix ja Caesarin lahja () on vuonna 1974 Ranskassa, ja 1976 Suomessa ilmestynyt Asterix seikkailee- sarjan 21. albumi. Käsikirjoituksesta vastasi René Goscinny ja piirtämisestä Albert Uderzo


title: Asterix olympialaisissa

text: Asterix olympialaisissa () on Asterix seikkailee -sarjan neljäs Suomessa julkaistu osa. Se ilmestyi Ranskassa vuonna 1967 ja Suomessa vuonna 1970. Sarjan on käsikirjoittanut René Goscinny ja piirtänyt Albert Uderzo.


title: Kveekarimatkija

text: Kveekarimatkija ("Cinclocerthia ruficauda") on Alankomaiden Antilleilla ja Pienillä Antilleilla elävä matkijoihin kuuluva varpuslintu.


title: Kveekarimatkija

text: Kooltaan kveekarimatkija on noin 9–10 cm. Kveekarimatkijan pää, selkä, siivet ja pyrstö ovat väriltään harmahtavan ruskeat. Vatsa on väriltään vaaleamman ruskea. Linnun nokka on pitkä ja kapea. Kveekarimatkijan tunnistaa helposti sen tavasta tärisyttää siipiään.


title: Kveekarimatkija

text: Kveekarimatkija elää Alankomaiden ja Pienten Antillien alueella. Lajia tavataan muun muassa Saban, Saint Kittsin, Nevisin, Montserratin, Guadeloupen, Dominican ja Saint Vincentin saarilla . Kveekarimatkijan elinympäristöä ovat kosteat metsät, joissa kasvaa paljon päällyskasvillisuutta. Toisinaan lajia tavataan myös greippi-, banaani- ja kaakaoviljelmillä.


title: Kveekarimatkija

text: Kveekarimatkijat elävät pareittain tai pieninä ryhminä. Linnuilla on tapana ravistella siipiään niitä liikuttelemalla niitä nopeaan tahtiin ylös ja alas. Siipien ravistelun arvellaan liittyvän lajin yksilöiden väliseen kanssakäymiseen.


title: Kveekarimatkija

text: Kveekarimatkijan pesä sijaitsee puunkolossa tai ontossa rungossa. Pesä sisustetaan juurilla ja kasvikuiduilla. Naaras munii kahdesta kolmeen sinertävän vihreää munaa.


title: Kveekarimatkija

text: Ravintonaan kveekarimatkija käyttää suurimmaksi osaksi selkärangattomia, kuten hyönteisiä ja hämähäkkejä. Linnut voivat syödä lisäksi kasvien hedelmiä. Ruokailu tapahtuu niin maassa kuin puussakin.


title: Asterix ja Caesarin laakeriseppele

text: Asterix ja Caesarin laakeriseppele () on 17. Suomessa ilmestynyt Asterix seikkailee -sarjan albumi, joka ilmestyi Ranskassa vuonna 1972, ja Suomessa 1974. Jatkosarjana suomeksi sarja oli alkanut jo edellisenä vuonna Zoom-lehdessä tämän ensimmäisestä numerosta alkaen, ja albumi ilmestyi kun lehdessä oli enää yksi kahden sivun jakso julkaisematta. Albumi on painettu jo vuonna 1973.


title: Asterix ja Caesarin laakeriseppele

text: Sarjan käsikirjoitti René Goscinny, ja piirsi Albert Uderzo. Tarina sisältää juopottelua, alastomuutta, ja ihmisten orjuutusta, ja on tähän mennessä ilmestyneistä Asterix-sarjan lehdistä kaikkein eniten aikuisille tarkoitettua materiaalia sisältävä.


title: Asterix ja Caesarin laakeriseppele

text: Aladobix on Smirgelinen, Asterixin, ja Obelixin kanssa Parisiumissa Smirgelinen veljen, Homeopatixin vieraana. Aladobix juo itsensä humalaan Obelixin tavoin, ja pöyhkeä Homeopatix mahtailee sillä, kuinka hän on menestynyt elämässään, ja kuinka rikas hän on. Aladobix kiihtyy tästä, ja lupaa hänelle, että hän aikoo valmistaa muhennoksen Caesarin laakeriseppeleestä. Selvinpäin olevat vieraat estelevät häntä, mutta Homeopatix suostuu tähän. Obelix myös, onhan hän syvässä humalassa.


title: Asterix ja Caesarin laakeriseppele

text: Asterix ja Obelix menevät Roomaan, ja hakeutuvat orjiksi päästäkseen Caesarin palatsiin, koska Caesarin sotilaat ovat eri luokkaa kuin heidän kotiseutunsa, he eivät pääsisi niin helposti vartijoiden ohitse. He joutuivat vahingossa väärään palatsiin töihin, ja yrittävät päästä sieltä pois ilman, että heidät leimattaisiin paenneksi orjiksi, jolloin heidän mahdollisuudet vielä päästä Caesarille töihin, pysyisivät. He alkavat meluta ja kehittää kaikenlaisia pahanmakuisia ruokia saadakseen potkut, mutta aina tietyllä tavalla tämä onkin palatsissa asuvalle perheelle ainoastaan hyvä asia. Myöhemmin roomalaiset sotilaat piirittävät heidät, mutta Obelix haluaa murskata heidät. Asterix pyytää Obelixia odottamaan, ja haluaa tietää mitä heillä on asiaa. Asterix ja Obelix joutuvat oikeuteen, mutta saavat puhuttua itsensä läpi; he haluavat joutua kuolemantuomioon, joka toteutettaisiin Circus Maximuksessa, koska Caesar tulisi katsomaan heidän teloitustaan. He täten joutuvat sirkukseen, mutta käy ilmi, ettei Caesar olekaan paikalla. He karkaavat sirkuksesta. Myöhemmin he menevät kapakkaan, jossa istuu henkilö, joka voisi ehkä auttaa heitä. Seuraavana aamuna he vaihtavat nopeasti Caesarin laakeriseppeleen valeseppeleeseen, ja saavat siis haltuunsa oikean seppeleen.


title: Asterix ja Caesarin laakeriseppele

text:
Tarinassa esiintyneet hahmot esiintymisjärjestyksessään.
Tarina on myös käännetty Stadin slangille nimellä "Kessen rehukotsa"


title: Lucky Street

text:
Lucky Street on Kojon studioalbumi. Se äänitettiin Takomo Recording Studiossa Helsingissä keväällä 1980.
Kappaleiden sävellykset ja sanoitukset: Jim Pembroke, lukuun ottamatta Sunny Southside (of New Mexico): Pembroke–Kojo/Pembroke


title: Semjon Belits-Geiman

text: Semjon Viktorovitš Belits-Geiman (, ) on venäläinen entinen uimari ja olympiamitalisti, joka edusti uintiurallaan Neuvostoliittoa. Belits-Geiman voitti Méxicon kesäolympialaisista 1968 hopeaa 4×100 metrin vapaauintiviestistä ja pronssia 4×200 metrin vapaauintiviestistä. Belits-Geiman edusti maataan myös neljä vuotta aikaisemmin Tokiossa.


title: Semjon Belits-Geiman

text: Belits-Geiman menestyi urallaan myös pitkän radan EM-kilpailuissa. Utrechtissa 1966 hän voitti Euroopan-mestaruuden 1500 metrin vapaauinnissa sekä 4×200 metrin vapaauintiviestissä, ja lisäksi hän sijoittui toiseksi 400 metrin vapaauinnissa. Belits-Geiman teki uransa aikana yhteensä 39 Neuvostoliiton ennätystä.


title: Semjon Belits-Geiman

text: Belits-Geiman on 186 senttimetriä pitkä ja painoi uintiurallaan 73 kilogrammaa. Hän edusti uintiurallaan seuratasolla "Dynamo Moskvaa".


title: Kuparitaivas

text: Kuparitaivas on Heikki Luoman neljäs romaani. Kirjan on julkaissut WSOY vuonna 1996, ja sen tapahtumat perustuvat 1900-luvun alkuvuosina Amerikassa puhjenneisiin kaivostyöläisten lakkoihin.


title: Kuparitaivas

text: Kirjan minäkertojana on nuori ylihärmäläinen Kristian Koivulasta, joka paremman elämän toivossa on lähtenyt muiden suomalaisten tavoin siirtolaiseksi Amerikkaan. Puolen vuoden harhailun jälkeen hän pääsee töihin kuparikaivokseen, jossa työ on raskasta ja vaarallista ja työnantaja on täysin piittaamaton työturvallisuudesta. Taitavana viulunsoittajana Kristian pääsee myös kaupungin "parempiin" piireihin ja tutustuu myös työläisten ruokalassa työskentelevään Miljaan. Kirjan tapahtumat huipentuvat työläisten ensimmäisen lakon kuvaukseen, joka tosielämässäkin tunnetaan ns. "Rocklandin poikain juttuna". Suomalaisten lakko tukahdutetaan väkivaltaisesti ja koko Rocklandin kaivoskaupungin väestö nousee "redfinnejä" vastaan. Ihmisiä pahoinpidellään ja pidätetään ilman mitään laillisia perusteita. Kristianin on pakko lähteä etsimään onneaan muualta.


title: Guy Edwards

text: Guy Richard Goronwy Edwards (s. 30. joulukuuta 1942) on entinen brittiläinen F1-kuljettaja.


title: Guy Edwards

text: Edwards aloitti uransa pienissä sarjoissa, mm. Formula 5000 sekä Euroopan 2-litraisissa 1970-luvulla. Hän ajoi Formula 3 -sarjassa jo vuonna 1968, mutta lopetti kyseisessä sarjassa ajamisen taloudellisista syistä. Parhaan tuloksen alkuajoilta Edwards sai vuoden 1973 Euroopan 2-litraisissa, jossa hän oli kolmas. Myöhemmin vuonna 1975 hän oli myös Formula 5000:ssa kolmas.


title: Guy Edwards

text: Edwards osallistui 16 F1-osakilpailuun kausilla 1974 ja 1976–1977. Hän oli parhaimmillaan seitsemäs Ruotsin GP:ssä 1974, mutta samanaikaisesti ajetusta Formula 5000:sta hän sai rannemurtuman ja joutui jäämään sivuun kauden muista kisoista. Edwards palasi kilpailemaan vuonna 1976 Hesketh -talliin, mutta auto osoittautui kehnoksi. Hän ajoi vielä 1977 BRM.tallissa, mutta karsiutui eikä päässyt kilpailuun. Lisäksi hän ajoi sarjan ulkopuolisissa kilpailuissa.


title: Guy Edwards

text: Edwards kilpaili Aurora F1 -mestaruussarjassa vuosina 1978–1980 saavuttaen useita voittoja ajaen Marchin, Fittipaldin ja Arrowsin autoilla. Vuonna 1980 hän sijoittui sarjan kolmanneksi. Edwards ajoi myös Le Mansin 24 tunnin ajoja vuosina 1971, 1977-78 ja 1980-85, joissa hän oli luokkansa toinen 1980 ja kolmas 1981.


title: Guy Edwards

text: Edwards on yksi niistä kuljettajista, jotka yhdessä Arturo Merzarion, Brett Lungerin ja Harald Ertlin kanssa pelastivat Niki Laudan palavasta autostaan vuoden 1976 Saksan GP:ssä. Edwards palkittiin myöhemmin Queens Gallantry -mitalilla urhoollisuudestaan. Vuonna 1996 Edwards kommentoi tilannetta seuraavanlaisesti: ""Minulla oli aikaa astua ulos autosta, juosta takaisin ja pelastaa hänet (Laudan). Bensapalot ovat inhottavia ja tämä oli yksi isoimmista. Kuumuus ja melu olivat uskomattomia. Ei ollut mikään kaunis näkymä. Juoksin paloa kohti ja ajattelin halusinko todella tehdä tämän. Rehellinen vastaus olisi ollut `ei missään nimessä`, mutta mitä muuta olisin voinut tehdä. Pysähtyä ja kävellä takaisin? Ei hemmetti, millainen sotku se olikaan. Lieskat olivat niin sakeita, etten nähnyt pirulaista. Sain hyvän otteen hänen kädestään sekä kehosta. Heppu tuli ulos autosta ja me (pelastajat) rojahdimme maahan yhdeksi kasaksi. Vedimme hänet ulos kuin pullonkorkin.""


title: Guy Edwards

text: Edwards toimi konsulttina ja auttoi talleja saamaan sponsoritukea. Apua saaneita talleja olivat, mm. Jaguarin urheiluauto-osasto sekä Team Lotus, joka ajautui kuitenkin kauden lopussa jättivelkoihin ja lopetti toimintansa.


title: Guy Edwards

text: Edwardsin poika Sean Edwards oli myös kilpa-ajaja, joka kuoli vuonna 2013 kouluttaessaan Australiassa nuoria kuljettajia. Hän istui tapahtumahetkellä matkustajan paikalla auton osuessa rengasvalliin sekä seinään ja syttyen lopulta palamaan.


title: Allianz Swans Gmunden

text: Allianz Swans Gmunden on Gmundenissa sijaitseva koripalloseura.


title: Allianz Swans Gmunden

text: Vuonna 1965 perustettiin Union Gmundenin koripallojaosto ja vuoden päästä joukkue pelasi ensimmäisen miesten pelin. Vuonna 1967 joukkue nousi maakuntasarjaan ja kahden vuoden päästä 2. Bundesligaan. Monen vuoden jälkeen 2. Bundesliigassa seura onnistui nousemaan Bundesligaan vuonna 1977, mutta putosi heti yhden kauden jälkeen. Vuonna 1992 seura nousi pidemmäksi aikaa korkeimmalle sarjtasolle. Ensimmäisen kerran joukkue osallistui Korać Cupiin vuonna 1994 oltuaan Bundesligan kolmas edeltävänä kautena. Vuonna 1996 joukkue putosi 2. Bundesliigaan, mutta visiitti oli vain yhden kauden mittainen. Vuoden 2002 jälkeen Union Gmundenin pääsponsori meni konkurssiin, jolloin koripallojaostosta tuli itsenäinen seura. Heti tämän jälkeen joukkue voitti ensimmäisen Itävallan Cupinsa ja kaksi vuotta myöhemmin ensimmäisen Itävallan mestaruutensa. Kaudella 2007-2008 joukkue pääsi kaikkien yllätykseksi ensimmäisenä itävaltalaisena joukkueena ULEB Cupin karsintavaiheeseen. Karsinnoissa tuli kuitenkin vastaan kauden voittanut DKV Joventut, jolle itävaltalaiset hävisivät.


title: Jeremian luolat

text:
Jeremian luolat on Kustavissa Kivimaantien (seututie 192) varrella sijaitseva luonnonmuodostuma ja nähtävyys. Nimensä tämä kalliopaasien muodostama kiviryhmä on saanut isonvihan levottomilta vuosilta, jolloin Jeremias-niminen mies piileskeli siellä.
Luolille johtaa tien varresta noin 200 metrin pituinen metsäpolku. Jeremian luolien alueella on lähes pystysuoria kalliojyrkänteitä, syviä railoja, halkeamia ja luolamaisia muodostumia. Äkkijyrkkiä pudotuksia ja railoja ei ole merkitty, ja kulku alueella tapahtuu omalla vastuulla.


title: Ruusu ja miekka

text: Ruusu ja miekka () on Albert Uderzon vuonna 1990 käsikirjoittama ja piirtämä Asterix seikkailee -sarjan 29. albumi. Se ilmestyi vuonna 1991 sekä Ranskassa että Suomessa.


title: Ruusu ja miekka

text: Tarinassa gallialaisten kylään saapuu uusi naisopettaja, joka panee Asterixin elämän mullin mallin.


title: Vic Elford

text: Victor Henry Elford (s. 10. kesäkuuta 1935 Lontoon City, Englanti, Iso-Britannia) on entinen brittiläinen F1-kuljettaja.


title: Vic Elford

text: Hän osallistui kolmeentoista F1 osakilpailuun kausilla 1968–1969 ja 1971 sekä kilpaili myös sarjan ulkopuolisissa kilpailuissa. Hän saavutti yhteensä 8 MM-pistettä ajamalla pisteille kahdesti vuosina 1968–1969 ja oli parhaimmillaan neljäs heti ensimmäisessä kilpailussaan Ranskan GP:ssä 1968. Vuoden 1969 Saksan GP:ssä Elford osui autollaan radalla olleeseen romuun, kolaroi ja mursi kätensä, mikä aiheutti hänen uransa hiipumisen.


title: Vic Elford

text: Elford voitti Euroopan rallin mestaruuden Porsche 911:lla vuonna 1967. Hän voitti myös Monte Carlon kilpailun vuonna 1968, viikkoa myöhemmin Daytonan 24 tunnin kilpailun ja samana vuonna hän voitti myös Targa Florion kilpailun Umberto Magliolin kanssa, vaikka menetti 18 minuuttia ensimmäisellä kierroksella rengasrikon takia. Elford voitti vuoden 1971 12 tunnin Sebringin kilpailun ja Nurburgringin 1000 kilometrin ajon. Elford voitti Le Mansissa GTS-luokassa myös vuonna 1973. Hän kilpaili myös CanAm ja Daytonan 500 -kilpailussa NASCARissa. Hän sai lempinimen Quick Vic useista rataennätyksistään.


title: Vic Elford

text: Elford muistetaan vuoden 1972 Le Mansin kilpailusta siitä, että nähtyään palavan Ferrarin edessään hän pysähtyi auttamaan kuljettajaa, joka oli ehtinyt jo pois autosta. Elford huomasi pian toisen auton törmänneen puuhun ja ryntäsi pelastamaan Jo Bonnieria, joka kuoli onnettomuudessa. Elfordin teot saatiin nauhalle, ja Ranskan presidentti Georges Pompidou myönsi hänelle Ordre national du Mériten chevalierin arvon.


title: Vic Elford

text: Kilpauransa jälkeen Elford on pitänyt ajokoulua Yhdysvalloissa, toiminut kilpatallien tallipäällikkönä sekä kirjoittanut kirjoja kilpa-autoilusta. Vuonna 2015 Elford palkittiin Yhdysvalloissa RRDC:n (Road Racing Drivers Club) Phil Hill -palkinnolla saavutuksistaan katuautoilun parissa.


title: Johan Storbjörk

text: Johan Storbjörk () oli suomalainen poliitikko. Hänen puolueensa oli Ruotsalainen kansanpuolue.


title: Johan Storbjörk

text:
Storbjörk valittiin eduskuntaan kuusissa vaaleissa, 1907, 1908, 1909, 1910, 1911 ja 1913, Vaasan läänin pohjoisesta vaalipiiristä ja
hän toimi kansanedustajana toukokuusta 1907 huhtikuuhun 1917. Hän vaikutti eduskunnan maatalousvaliokunnassa ja valtiovarainvaliokunnassa. Hän toimi poliittisella urallaan myös Kruunupyyn kunnallislautakunnan ja kuntakokouksen jäsenenä sekä molempien puheenjohtajana.


title: Johan Storbjörk

text: Storbjörk syntyi maanviljelijäperheeseen ja oli itsekin varsinaiselta ammatiltaan maanviljelijä tilallaan Kruunupyyssä. Hän vaikutti Vaasan läänin maanviljelysseurassa ja oli sen hallituksen puheenjohtaja. Hän toimi myös maallikkotuomarina, lautamiehenä, ja sai herastuomarin arvonimen.


title: Johan Storbjörk

text: Storbjörkin puoliso oli Maria Lillbjörk. He avioituivat vuonna 1872. Myös heidän poikansa Johannes Storbjörk toimi Ruotsalaisen kansanpuolueen kansanedustajana, huhtikuusta lokakuuhun 1917. Johan Storbjörk kuoli maaliskuussa 1932, 79-vuotiaana.


title: Power Rangers: Ninja Storm (videopeli)

text: Power Rangers Ninja Storm on vuoden 2003 syyskuussa julkaistu videopeli, joka perustuu samannimiseen televisiosarjaan Power Rangers Ninja Storm. Pelin julkaisi THQ Game Boy Advancelle ja PC:lle.


title: Power Rangers: Ninja Storm (videopeli)

text: Lothorin johtamat ilkeät muukalaisolennot ovat hyökänneet ninja-akatemiaan, joka on vain osa Lothorin maaplaneetan valloitussuunnitelmaa. Ainoastaan jäljelle on jäänyt kolme oppilasta Wind Ninja Academystä ja kaksi oppilasta Thunder Ninja Academystä. Heidän täytyy yhdistää voimansa salaperäisen Vihreän Samurai Rangerin kanssa pelastaakseen maailman.


title: Power Rangers: Ninja Storm (videopeli)

text: PC:llä peli on pääosin arvuutusten ja erinäisten muistipelien pelaamista. Pelissä on yhteensä 13 eri tasoa ja tehtävää, joissa voi pelata kaikilla kuudella eri Power Rangerilla.


title: Power Rangers: Ninja Storm (videopeli)

text: Game Boy Advancella peli keskittyy enemmän toimintaan, jossa voi PC:n tavoin valita yhden kuudesta pelattavasta Power Rangerista. Jokaisen kentän loppuvastus on jokin sarjassa esiintynyt konna, lisäksi koko pelin viimeisen vastustajan tuhouduttua se kasvaa jättiläiseksi. Tämän myötä pelaaja saa käyttöönsä yhden kolmesta Megazordista riippuen mitä hahmoa hän on käyttänyt sinä hetkenä. Punainen, sininen ja keltainen Ranger antaa mahdollisuuden pelata Storm Megazordilla, kun taas Crimson ja Navy Ranger antaa mahdollisuuden pelata Thunder Megazordilla. Puolestaan Vihreä Samurai Ranger antaa mahdollisuuden pelata Samurai Star Megazordilla.


title: Painin maailmancup

text: Painin maailmancup on kansainvälisen painiliiton FILA:n järjestämä painiturnaus, jossa maailman parhaat painimaat ratkovat keskinäisen järjestyksensä. Lajeina maailmancupissa ovat kreikkalais-roomalainen paini, vapaapaini ja naispaini.


title: Painin maailmancup

text: Ensimmäisen kerran maailmancup järjestettiin Toledossa, Yhdysvalloissa vuonna 1973, jolloin kisattiin vain vapaapainissa. Maailmancupissa on kisattu vuosittain tämän jälkeen. Kreikkalais-roomalainen paini oli ensimmäistä kertaa mukana vuonna 1980 ja naispaini vuonna 2001.


title: Marjaomenapensas

text: Marjaomenapensas ("Malus toringo" var. "sargentii") on japaninmarjaomenapuun muunnos. Se on leveä- ja jäykkäoksainen sekä voimakaspiikkinen pieniä omenoita syksyllä kasvattava 1–2 m korkea ja 3 m leveä pensas. Omenankukat ovat valkoiset ja omenat tummanpunaisia. Marjaomenapensaasta on olemassa myös punakukkainen lajike, jonka kukan terälehdet ovat vaaleanpunaiset.


title: Sirotuomipihlaja

text: Sirotuomipihlaja ("Amelanchier laevis" eli "Amelanchier grandiflora") on tuomipihlajien ("Amelanchier") sukuun kuuluva laji, joka on alun perin kotoisin Pohjois-Amerikasta.


title: Sirotuomipihlaja

text: Sirotuomipihlaja kasvaa 3–4 m korkeaksi pensaaksi, joka voi olla vanhemmiten pienen puun tapainen. Lehdet ovat puhjetessaan tummanpunaruskeita. Se kukkii touko-kesäkuussa valkoisin kukin. Hedelmä on sinimusta marja. Laji muistuttaa rusotuomipihlajaa.


title: Sirotuomipihlaja

text: Sirotuomipihlajaa käytetään koristekasvina sen kauniin kasvutapansa ja punaoranssisen syysvärityksen vuoksi. Suomessa se menestyy maan eteläosissa vyöhykkeillä I-II (III).


title: Vaasan lyseon lukio

text: Vaasan lyseon lukio on Vaasan keskustassa sijaitseva toisen asteen oppilaitos. Koulussa on noin 800 opiskelijaa ja 50 opettajaa.


title: Vaasan lyseon lukio

text: Vuonna 1880 Vaasan suomalainen poikalyseo aloitti toimintansa Etelä-Pohjanmaan ensimmäisenä suomenkielisenä oppikouluna rehtorinaan Eliel Levón. Kouluun perustettiin iltalinja vuonna 1973. Onkilahden lukio (Onkilahden yhteiskoulu per. 1957) liitettiin Vaasan lyseon lukioon vuonna 1994. Samana vuonna iltalinjan nimeksi tuli Vaasan lyseon lukion aikuislinja. Vaasan yhteiskoulun lukio (Vaasan yhteiskoulu per. 1923) ja Kirkkopuistikon lukio (Vaasan suomalainen tyttökoulu per. 1891) yhdistettiin ja sen nimeksi tuli Vaasan yhteislukio.


title: Vaasan lyseon lukio

text: Vaasan lyseon lukio ja Vaasan yhteislukio yhdistettiin vuonna 2006 Vaasan lyseon lukioksi. Koulu toimii kahdessa kiinteistössä: Vaasanpuistikko 8 (arkkitehtina J. Ahrenberg 1898) ja Kirkkopuistikko 27 (arkkitehtina A. W. Stenfors 1909).


title: Vaasan lyseon lukio

text: Vaasan lyseon lukio on UNESCO-kouluna sitoutunut kansainvälisyyskasvatukseen. Koulussa järjestetään useita kansainvälisiä projekteja, muun muassa taide- ja kulttuurimatkoja Italiaan, Englantiin, Kreikkaan, Ranskaan, Sveitsiin ja Ranskaan sekä ystävyyskoulutoimintaa Saksan Kielin kanssa.


title: Vaasan lyseon lukio

text: Vaasan lyseon lukion opiskelijat voivat halutessaan ottaa opinto-ohjelmaansa myös kursseja muista oppilaitoksista: Vaasan yliopistosta, kesäyliopistosta, Vaasan ammattikorkeakoulusta, Vaasan työväenopistosta ja muista toisen asteen oppilaitoksista. Vaasan lyseon lukio, Vaasan ammattikorkeakoulu ja Vaasan yliopisto ovat solmineet yhteistyösopimuksen, joka takaa lyseon opiskelijoille entistä paremmat mahdollisuudet suorittaa yliopiston kursseja jo lukioaikana. Yliopisto tarjoaa lukiolaisille kursseja, jotka tukevat matemaattis-luonnontieteellistä ja kieli-reaalipainotusta.


title: Jättipoppeli

text: Jättipoppeli ("Populus trichocarpa") on suurikokoinen poppelilaji, joka toisinaan luokitellaan palsamipoppelin alalajiksi ("P. balsamifera" ssp. "trichocarpa"). Se on 20–30 metriä korkeaksi kasvava poppeli. Jättipoppeli menestyy istutuspuuna Etelä- ja Keski-Suomessa. Jättipoppeli vaatii kasvualustakseen kostean kasvupaikan, lehdon tai lehtomaisen metsän. Pohjois-Amerikan länsirannikolla lajia kasvatetaan sahapuuksi.


title: Sarakylän kappeli

text: Sarakylän kappeli on Pudasjärven Sarajärvellä sijaitseva kappeli. Kappeli sijaitsee noin 65 kilometrin päästä kaupungin keskustaajamasta Kurenalta.


title: Sarakylän kappeli

text: Kappeli otettiin käyttöön vuonna 1976. Istumapaikkoja on noin 100. Kappelissä järjestetään jumalanpalveluksia kuukausittain sekä muita tilaisuuksia.


title: Sarakylän kappeli

text: Kappelin yhteydessä on hautausmaa, joka on perustettu vuonna 1927. Hautausmaalla on 50 sankarivainajan haudat.


title: UFO 2: Flying

text: UFO 2: Flying on brittiläisen hard rock-yhtye UFOn toinen albumi. Se julkaistiin 1971. Albumi jäi kitaristi Mick Boltonin viimeiseksi yhtyeessä.


title: UFO 2: Flying

text: Yhtyeen ensimmäisen levyn heikohkosta menestyksestä huolimatta yhtye sai julkaista uuden studioalbumin. Albumin tuottivat edellisen tavoin Doug Flett ja Guy Fletcher, tosin Flettin mukaan hän nauhoitti albumin yksin. Lokakuussa 1971 julkaistu toinen studioalbumi poikkesi edeltäjästään musiikillisesti, sillä debyyttialbumiin verrattuna kappaleet olivat selvästi pitempiä; esimerkiksi nimikappale ”Flying” kestää yli 26 minuuttia. Lisäksi yhtyeen jäsenet olivat kehittyneet musiikillisilta taidoiltaan. "UFO 2: Flying" ei edeltäjänsä tavoin noussut Iso-Britannian tai Yhdysvaltain albumilistoille, mutta se myi melko hyvin Saksassa ja siitä julkaistu single ”Prince Kajuku” nousi Länsi-Saksan singlelistalla sijalle 26.


title: UFO 2: Flying

text: Albumi julkaistiin uudelleen "Flying - The Early Years" kokoelmalla.


title: Palsamipoppeli

text: Palsamipoppeli ("Populus balsamifera") on nopeakasvuinen poppelilaji, joka voi kasvaa 200-vuotiaaksi. Palsamipoppeli voi kasvaa lähes 20 m korkeaksi. Sillä on tyypillisesti runsaasti juuriversoja. Puun runko on harmahtava. Lehvästö on kapea, oksat punaruskeita. Lehdet ovat päälipuolelta kiiltävän tummanvihreät ja alapinnaltaan vaaleanvihreät. Silmut ja nuoret lehdet tuoksuvat aromaattisilta.


title: Jorgito Vargas Jr

text: Jorgito Vargas Jr. (s. 29. syyskuuta 1977 Vancouver, Brittiläinen Kolumbia) on kanadalainen näyttelijä, joka tunnetaan parhaiten televisiosarjoista "Higher Ground" ja "".


title: Jorgito Vargas Jr

text: Vargasin näyttelijäura televisiossa alkoi noin 14-vuotiaana, kun hänellä oli vieraileva rooli televisiosarjassa "Neon Rider". Hän vieraili myös kolmen jakson verran televisiosarjassa "Kuuma piiri", jonka pääosassa esiintyi Michael Chiklis. Vargas teki koko 1990-luvun vierasesiintymisiä televisiosarjoissa ennen kuin näytteli 2000-luvun alussa ensimmäisen kerran pääroolissa televisiosarjoissa "Higher Ground" ja "SK8". Sarjojen päätyttyä hän vieraili muun muassa "Dark Angelissa" ja esitti pientä roolia elokuvassa "Bang, Bang olet kuollut". Vuonna 2003 Vargas nousi takaisin tunnettavuuteen televisiosarjan "Power Rangers: Ninja Storm" myötä, jossa hän näytteli Blake Bradleyta, tummansinistä Rangeria. Vargas esitti hahmoa myös vierailevassa roolissa "Power Rangers Dino Thunderissa" vuonna 2004. Sittemmin hän on tehnyt useita vierasrooleja televisiosarjoihin esiintyen muun muassa "Smallvillen" jaksossa "Lexmas".


title: Odotuksia

text: Odotuksia ("Hope and Glory") on John Boormanin ohjaama brittiläinen elokuva vuodelta 1987. Se sijoittuu toisen maailmansodan aikaiseen Englantiin. Elokuva perustuu ohjaajan lapsuuden kokemuksiin: sotaa katsotaan yhdeksänvuotiaan pikkupojan silmin osana aikuisten maailmaa.


title: Odotuksia

text: British Film Instituten valitsemat asiantuntijat äänestivät "Odotuksia" vuonna 1999 yhdeksi kaikkien aikojen sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Odotuksia

text: Vuonna 2014 Cannesin elokuvajuhlilla sai ensi-iltansa Boormanin tarinalle ohjaama jatko-osa "Queen and Country", joka sijoittuu sodanjälkeiseen Englantiin kymmenen vuotta myöhemmin, päähenkilön Bill Rohanin armeijapalveluksen aikana.


title: Näkki (täsmennyssivu)

text: Näkki voi tarkoittaa:


title: Nuolukivi

text: Nuolukivi on riistalle tai kotieläimille tarkoitettu mineraaleja, suoloja, hivenaineita ja vitamiineja sisältävä "kivi" eli tavallisesti kuutionmuotinen suolakappale. Eläin saa kiven sisältämiä aineita nuolemalla. Nuolukiviä varustetaan useimmiten Riistaeläimistä hirville, mutta myös kotieläimille ja poroille. Riistaeläimille nuolukivi asetetaan sopivalle korkeudelle, tavallisesti pari metriä korkean tolpan päässä olevaan piikkiin. Nuolukivien ohella suolaa voidaan antaa riistaeläimillekin rakeina eli irtotavarana.


title: Nuolukivi

text: Eläimet tarvitsevat suolaa hivenainetarpeensa tyydyttämiseen. Nuolukivet ovat mahdollinen keino vähentää eläinten hakeutumista tienvarsille nuolemaan tiesuolaa, samoin voidaan pyrkiä ohjaamaan niitä pois pelloilta ja taimikoilta.


title: Maakuntasarja (pesäpallo)

text: Maakuntasarja on Suomen pesäpallon neljänneksi korkein sarjataso. Sarja on jaettu kahdeksaan lohkoon. Jokaisen lohkon voittaja nousee Pesäpallon suomensarjaan.


title: Maakuntasarja (pesäpallo)

text: Alun perin Maakuntasarja oli liiton sarjoista erillinen paikallinen sarja. Hämeessä ja Lounais-Suomessa sitä pelattiin tällä nimellä jo vuonna 1936. Vuodesta 1945 nimi on ollut kolmanneksi korkeimman sarjatason nimityksenä. Sarja pelattiin maakuntien sisäisenä sarjana vuoteen 1966 saakka, jonka jälkeen lohkojakoa uudistettiin. Vuodesta 1981 lähtien (jolloin Ykkössarja perustettiin) maakuntasarja on ollut neljänneksi korkein sarjataso.


title: Maakuntasarja (pesäpallo)

text: Nykyisin miesten maakuntasarjaa pelataan joukkuemäärästä riippuen alueellisissa lohkoissa, joita on seitsemästä yhdeksään. Lohkojen sisällä joukkueiden paremmuus määräytyy joko suoraan runkosarjan perusteella tai kauden päätteeksi pelattavien pudotuspelien perusteella. Tästä kukin alue päättää itse. Tarvittaessa pelataan myös lohkojen välisiä nousukarsintoja.


title: Maakuntasarja (pesäpallo)

text: Vuonna 2003 pelattiin Itä- ja Keskilohkojen välillä yhteiset pudotuspelit. Vuonna 2013 pelattiin yhteisiä pudotuspelejä seuraavien lohkojen voittajien välillä: Itä–Kaakko ja Lounas–Länsi. Näissä pudotuspeleissä hävinneet lohkovoittajat on merkitty oheiseen taulukkoon kaarisuluissa.


title: Hello, I Love You

text: Hello, I Love You on yhdysvaltalaisen The Doors -yhtyeen kesäkuussa 1968 julkaistu kappale, joka sisältyi myös samana vuonna julkaistulle albumille "Waiting for the Sun". Laulusolisti Jim Morrison oli kirjoittanut kappaleen jo kesällä 1965.


title: Hello, I Love You

text: Kappale nousi Yhdysvaltain singlelistan kärkeen kahden viikon ajaksi elokuussa 1968. "Hello, I Love You" on myös yhtyeen parhaiten menestynyt single Isossa-Britanniassa sen noustua listan sijalle 15.


title: Hello, I Love You

text: The Kinks -yhtyeen johtohahmo Ray Davies väitti ”Hello, I Love Youn” olevan plagiaatti hänen kirjoittamastaan, vuonna 1964 julkaistusta Kinks-hitistä ”All Day and All of the Night”. Brittiläiset oikeusistuimet määräsivät Doorsin maksamaan kappaleesta royaltit Kinksille.


title: Asterix Korsikassa

text: Asterix Korsikassa () on vuonna 1973 Ranskassa, ja 1975 Suomessa ilmestynyt Asterix seikkailee- sarjan järjestyksessään 20. Suomessa julkaistu sarjakuva-albumi. Tarinan on laatinut René Goscinny, ja kuvittanut Albert Uderzo.


title: Painin maailmanmestaruuskilpailut 2008

text: Vuoden 2008 painin maailmanmestaruuskilpailut järjestettiin Tokiossa, Japanissa 11.–13. lokakuuta. Kisat olivat siinä mielessä erikoiset, että ne järjestettiin olympiavuonna, mitä yleensä on vältetty. Kisoissa painittiin vain naispainissa, sillä Pekingin kesäolympialaisissa naispainin painoluokkia oli vain neljä. Tokiossa sarjoja oli seitsemän.


title: Minimal techno

text: Minimal techno on elektronisen musiikkigenren teknon minimalistiseksi käsitetty alamuoto. Yleisesti "Minimal" on tullut tutuksi ylenmääräisestä toistosta ja kappaleiden kehittymisen vähyydestä. Minimalin motoksi voidaankin sanoa "vähempi parempi"; periaate, jota on aikaisemmin onnistuneesti hyödynnetty muun muassa arkkitehtuurissa, suunnittelussa, visuaalisessa taiteessa ja länsimaisessa taidemusiikissa.


title: Minimal techno

text: Minimalistisen estetiikan periaate länsimaisessa kulttuurissa voidaan jäljittää Saksan Bauhaus-liikkeeseen (1919–1933). Detroitista kotoisin olevat tuottajat Robert Hood ja Daniel Bell olivat 1990-luvun alkupuolella todennäköisimmin Minimal technon alullepanijoita.


title: Kultainen sirppi

text: Kultainen sirppi () on Asterix seikkailee -sarjan albumi. Tarinan on vuonna 1960 käsikirjoittanut René Goscinny ja piirtänyt Albert Uderzo. Sarja julkaistiin ensimmäisen kerran varsinaisena albumina Ranskassa vuonna 1962, ja Suomessa 1971, jossa se ilmestyi sarjan kymmenentenä suomennoksena.


title: Asterix ja rahapata

text: Asterix ja rahapata () on Asterix seikkailee- sarjan 10. Ranskassa, ja 9. Suomessa ilmestynyt albumi. Suomessa tarina julkaistiin vuonna 1970, mutta Ranskassa vuotta aiemmin, vuonna 1969. Tarinan on käsikirjoittanut René Goscinny, ja kuvittanut Albert Uderzo.


title: Kuivilla susta (kappale)

text: Kuivilla susta on Kristiina Braskin single hänen samannimiseltä albumilta. Single julkaistiin 5. kesäkuuta 2009 Braskin Myspace -sivustolla. Radioille single lähetettiin 8. kesäkuuta ja digitaalisesti se julkaistiin viikkoa myöhemmin, 15. kesäkuuta 2009.


title: Kuivilla susta (kappale)

text: Kappaleen on säveltänyt ja sanoittanut Chisu, Michel Zitron ja Pasi Siitonen. Suomenkieliset sanat on tehnyt Brask yhdessä Saara Hopeahaarniskan kanssa. Kappaleen on tuottanut ja miksannut MGI ja Goodwill.


title: Kuivilla susta (kappale)

text: Mikko Harman ohjaama musiikkivideo oli ensinäytössä The Voicella 21. elokuuta 2009.


title: Punkrock Jukebox 3

text:
Punkrock Jukebox 3 on suomalaisen Raivopäät -yhtyeen albumi, ja kaikkiaan 16. julkaisu.
Raivopäät meni alkuvuodesta 2009 studioon ystävineen Maukka Perusjätkä, Veltto Virtanen, Pepe Lempinen (Sensuuri), Vesa Häkli (Vandaalit), Hate Konttinen (Karanteeni), Kalle Kääriäinen (Karanteeni), Lättä (Kohu-63), Pauli Johansson ja Tami Ranta (Loose Prick), Jani Viitanen (Ex - Yö), Vesa Jokinen (Klamydia) ja Twist Twist Erkinharju (Los Bastardos Finlandeses + ex-Peer Günt & ex- Leningrad Cowboys). Kyseessä oli tähän mennessä laajin kokoonpano paneutuen osin harvinaisten punk-klassikkojen tulkintoihin ja tuloksena syntyi Punkrock Jukebox 3, joka masteroitiin lokakuussa 2009. Albumi ilmestyi 25.11.2009.
Oheistuotteena albumilta ilmestyi nettisinkku Säpinää / Elämää valheiden keskellä. Albumin julkaisi muutoinkin punkrockista tunnettu Propaganda Records ja jakelee Playground Music.
Levy sisältää vanhoja enemmän ja vähemmän tunnettuja suomipunk-klassikoita uusina versioina.


title: Punkrock Jukebox 3

text: Albumi on jatkoa vuosina 2007 ja 2008 julkaistuille "Punkrock Jukebox 1"- sekä "Punkrock Jukebox 2" -levyille.


title: PlayStation Portable Go

text: PlayStation Portable Go on Sonyn kehittämän PlayStation Portable käsikonsolin versio.


title: PlayStation Portable Go

text: PSP Go:ssa on esiinliukuva ohjain, 16 gigatavua sisäistä Flash-muistia tallennustilana, WLAN-tuki ja Bluetooth-yhteys. Näyttö on 3,8-tuumainen, eli hieman pienempi kuin edellisissä PSP-konsoleissa. PSP Go:ssa ei ole UMD-asemaa. Sen sijaan Gon vaihdettava massamuisti on Sonyn Memory Stick Micro. PSP Gon tulevat pelit julkaistaan sekä kauppojen hyllyillä että ladattavana PS Storessa.


title: PlayStation Portable Go

text: PSP Go julkaistiin 1.10.2009 suositushintana 300 e


title: PlayStation Portable Go

text: PSP Go:ssa ei siis ole enää aiemmista PSP-konsoleista tuttua UMD-asemaa, vaan pelit ja mediatiedostot käynnistetään/toistetaan sisäänrakennetulta flash-muistilta (16 gigatavua) tai MemoryStick Micro -muistikortilta.


title: PlayStation Portable Go

text: Tämä muutos on huolestuttanut tiettyjä jälleenmyyjiä, jotka pelkäävät digitaalisen pelimyynnin vahingoittavan kivijalkaliikkeitä pysyvästi. Muutos on herättänyt huolestusta myös pelaajien keskuudessa, koska latauspalveluista hankittuja pelejä ei voi myydä edelleen tai vaihtaa kaverin kanssa keskenään, kuten UMD-pelien kohdalla on voinut tehdä.


title: PlayStation Portable Go

text: Sony koettaa houkutella ihmisiä PSP Go:n omistajiksi tarjoamalla kaikille uuden konsolin hankkiville ilmaiseksi Gran Turismo -pelin, jos he rekisteröivät uuden konsolinsa seuraavan viikon lauantaihin mennessä. Lisäksi PSP:n jo omistavat tahot saavat kaupan päälle kolme ilmaista peliä hyvityksenä siitä, etteivät he voi siirtää omistamiaan pelejä suoraan PSP Golle.


title: PlayStation Portable Go

text: Aivan kaikkia nykyisiä PSP:n pelejä ei voi vielä hankkia PSP Golle, ja toistaiseksi latauspalvelusta puuttuvat mm. Final Fantasy Tactics ja Metal Gear Solid Portable Ops, jotka toivottavasti ilmaantuvat palveluun myöhemmin. Ladattavien pelien hinnat vaihtelevat 10-40 euron välillä ja pelien lataus onnistuu luonnollisesti myös aiemmilla PSP:n versioilla.


title: PlayStation Portable Go

text: Uutena pelityyppinä toimivat jatkossa pienet ja yksinkertaiset Minis-pelit, joiden hinnat ovat aina alle 5 euroa.


title: PlayStation Portable Go

text: Ladattavien pelien ja demojen koot vaihtelevat muutamasta megatavusta aina muutamaan sataan megatavuun, joten konsolin muistiin mahtuu kerralla kymmeniä pelejä.


title: PlayStation Portable Go

text: UMD-aseman poistamisen lisäksi laitteen uudistettu ulkoasu on asettanut rajoituksia PSP-lisälaitteiden käyttämisellä, joiden käyttö onnistuu PSP Gon kanssa ainoastaan erillisen adapterin avulla. Adapteri tulee Japanissa myyntiin joulukuussa ja muilla markkina-alueilla tammikuussa.


title: PlayStation Portable Go

text: Monien tahojen mielestä konsolin suurin kompastuskynnys on sen suuri hinta, sillä laite maksaa esim. Suomessa noin 260 euroa, joten hintaeroa PlayStation 3 -konsoliin verrattuna syntyy noin 40 euroa, joka tekee laitteesta todella kalliin käsikonsolin.


title: PlayStation Portable Go

text: PSP Go käsikonsolin lanseerauksen yhteydessä Sony julkaisi kaikille PSP-versioille uuden 6.10-versionumerolla varustetun firmware-päivityksen, joka lisää kaikkiin PSP-konsoleihin uuden musiikkia kategorisoivan SensMe-kanavan sekä tuen uudelle Media Go -ohjelmistolle, jonka avulla Windows-käyttäjät pääsevät ostamaan ja lataamaan pelejä sekä muuta sisältöä konsolilleen. Kyseinen päivitys tuo lisäksi PSP Go:lle ns. tethering-tuen, jonka myötä matkapuhelimen internet-yhteyden voi jakaa PSP Go:lle Bluetoothin välityksellä.


title: Back in Blood

text: Back in Blood on The 69 Eyesin yhdeksäs studioalbumi. Good Charlotte -yhtyeen kitaristi Benji Madden vierailee kappaleessa ”Dead N’ Gone”.


title: Back in Blood

text: Albumi nousi Suomen virallisen listan sijalle 3.


title: Didier Paquignon

text: Didier Paquignon (s. 1958 Pariisi, Ranska) on ranskalainen taidemaalari. Hän asuu ja työskentelee Pariisissa ja Madridissa. Pariisissa sijaitseva taidemuseo Musée de l'Orangerie on esitellyt hänen töitään vuonna 2009.


title: Didier Paquignon

text: Paquignon on opiskellut maineikkaassa École Nationale Supérieure des Beaux-arts -taidekoulussa Pariisissa, opettajanaan Leonardo Cremonini.


title: Kim Delaney

text: Kim Delaney (s. 29. marraskuuta 1958 Philadelphia, Pennsylvania, Yhdysvallat) on yhdysvaltalainen naisnäyttelijä ja entinen teinimalli. Hän tunnetuin roolinsa oli poliisisarjassa NYPD Blue, jossa hän näytteli etsivä Diane Russelia 119 jaksossa vuosina 1995–2003. Tästä roolistaan hän myös voitti Emmy-palkinnon


title: Kim Delaney

text:
Hänen ensimmäinen roolinsa oli TV-sarjassa All My Children, jossa hän esitti Jenny Gardner Nelsonin hahmoa vuosina 1981–1984 kaikkiaan 15 jaksossa. Delaneyn ainoa mainittava elokuvarooli oli vuonna 2000 SciFi-elokuvassa Operaatio Mars.
Delaney on ollut kahdesti avioliitossa. Ensimmäinen avioliitto TV-näyttelijä Charles Grantin kanssa kesti vuodet 1984–1988. Toisen kerran Delaney avioitui vuonna 1989 näyttelijä Joseph Cortesen kanssa, mutta tämäkin liitto päättyi eroon vuonna 1994. Tästä liitosta syntyi 1990 poika Jack Cortese.
Vuosina 1997–2006 Delaney oli avoliitossa tuottaja Alan Barnetten kanssa.


title: Kim Delaney

text: Helmikuussa 2002 Delaney pidätettiin rattijuopumuksen vuoksi Kalifornian Malibussa. Oikeus määräsi Delaneylle 300 dollarin sakon ja kahden vuoden koeajan minkä lisäksi hänen oli osallistuttava turvallisen ajotavan kurssille.


title: Google Books

text: Google Books, suomeksi myös Google-kirjat (tunnettu aiemmin nimillä Google Book Search ja Google Print) on Googlen luoma Internet-palvelu, jonka avulla käyttäjä voi hakea Googlen tietokannasta kirjoja ja aikakauslehtiä sanahaulla. Haettavissa on sekä kauno- että tietokirjallisuutta.


title: Google Books

text: Jos haettava materiaali on suojattu tekijänoikeuksilla, Google on rajoittanut sen katselua näyttämällä teoksen tunnistetietojen (nimi, tekijät, ISBN...) lisäksi ainoastaan muutaman rivin katkelmia kirjasta. Jos Google on kuitenkin saanut teoksen tekijänoikeuksien haltijalta luvan, se voi näyttää käyttäjälle rajoitetun määrän kokonaisia sivuja.


title: Google Books

text: Google skannaa kirjoja ja aikakauslehtiä kuviksi, minkä jälkeen ne muunnetaan tekstintunnistustoiminnolla tekstiksi ja siirretään tietokantaan, josta käyttäjä voi hakutoiminnolla teoksia etsiä. Tarkalleen ottaen teokset skannataan laitteistolla, johon kuuluu kaksi kameraa ja infrapunavalo, joka korjaa sivujen kaarevuuden tuomat virheet skannattuun kuvaan. Vuonna 2008 Google oli skannannut jo 7 miljoonaa kirjaa.


title: Google Books

text: Kesäkuussa 2010 projektissa oli skannattu 12 miljoonaa kirjaa noin 480 kielellä. Googlen laskelmien mukaan maailmassa oli tuolloin julkaistu 129 864 880 kirjaa. Googlen on tarkoitus saada ne skannattua vuosikymmenen kuluessa.


title: Google Books

text: Kymmenen vuotta projektin aloittamisen jälkeen skannattujen kirjojen lukumäärä ylitti 25 miljoonaa kirjaa. Skannausmenetelmä hyödyntää LIDAR-teknologiaa, jolla saadaan kaarevuustieto ohjelma-algoritmille.


title: Fantasy Ride

text: Fantasy Ride on R&B-artisti Ciaran kolmas studioalbumi. Albumi julkaistiin Yhdysvalloissa 5. toukokuuta 2009.


title: Fantasy Ride

text: Ensimmäisellä viikolla albumia myytiin Yhdysvalloissa 81 000 kappaletta ja se sijoittui Billboard 200 -listan kolmossijalle. Nyt albumia on myyty 200 000 kappaletta.


title: Vulvodynia

text: Vulvodynia on naisen hävyn sairaalloinen kiputila, eräs naisen seksuaalielämän häiriö. Tuntemukset ovat aristavia, polttavia, pistäviä tai viiltäviä kipuja, virtsatievaivoja ja yhdyntäkipuja. Muutkin ärsykkeet, kuten tamponin laitto tai pyöräily voi aiheuttaa niitä. Kipu voi olla paikallistettavissa vain kipupisteissä vaginan suuaukolla, mutta se voi olla myös muualle alaruumiiseen säteilevää kipua, joka tuntuu muutenkin kuin koskettaessa.


title: Vulvodynia

text: Vaivan syy on lääketieteelle tuntematon. Altistaviksi tekijöiksi on epäilty mahdollista geneettistä alttiutta yhdistettynä e-pillereiden käyttöön tai hiivatulehdus- ja virtsatievaivakierteisiin. Kivun arvellaan johtuvan jonkinlaisesta vauriosta sympaattisiin hermoihin, mikä johtaa lisääntyneeseen kipuherkkyyteen. Emättimen limakalvon koepaloissa ainoa löytynyt poikkeavuus vulvodyniapotilailla terveisiin naisiin nähden on ollut pinnallisten hermokimppujen ylimääräinen jakautuminen ja estrogeenireseptoreiden muutokset.


title: Vulvodynia

text: Vulvodynia on alidiagnosoitu sairaus. Hoitokeinoja ovat mm. suun kautta annosteltavat hiivalääkkeet, hermokiputyyppisessä vulvodyniassa trisykliset masennuslääkkeet (esim. amitriptyliiniä käytetään nimenomaan sen kipukynnystä nostavan vaikutuksen vuoksi), lantionpohjan fysioterapia ja vaikeimmissa tapauksissa kirurginen hoito. Tulokset ovat vaihtelevia eikä yksiselitteistä parannuskeinoa ole löydetty. Noin puolet potilaista paranee itsestään.


title: Vito Mannone

text: Vito Mannone (s. 3. helmikuuta 1988) on italialainen jalkapallomaalivahti. Hänen kuului pitkään Englannin Valioliigassa pelaavan Arsenalin omistukseen, joskin pelasi lainassa muun muassa Hull Cityssä. Mannone debytoi Valioliigassa Arsenalin paidassa viimeisellä valioliigakierroksella Stoke Cityä vastaan 24. toukokuuta 2009. Manuel Almunia ja Lukasz Fabianski olivat sivussa loukkaantumisen vuoksi, mikä avasi Mannonelle tien Arsenalin maalivahdiksi.


title: Vito Mannone

text: Arsenalista lähdettyään Mannone on pelannut Sunderlandissa ja Readingissä.


title: David Kopay

text: David Marquette Kopay (s. 28. kesäkuuta 1942, Chicago, Illinois) on entinen amerikkalaisen jalkapallon running back -pelaaja National Football League -liigasta. Vuonna 1975 hän kertoi julkisesti olevansa homo. Hän oli yksi ensimmäisistä julkisesti homoista ammattilaisurheilijoista.


title: David Kopay

text: Urheilulehti arvioi hänet 2009 kaikkien aikojen yhdeksänneksi parhaaksi homo- tai biseksuaaliseksi urheilijaksi.


title: Missy Giove

text: Melissa "Missy" Giove (s. 1972) on entinen maastopyöräilyn alamäkiajaja. Hän saavutti maailmanmestaruuden 1994, kaksi maailmancupin voittoa ja kolme Yhdysvaltain NORBA-mestaruutta.


title: Missy Giove

text: Hänen lempinimensä ajajana oli "The Missile" ("ohjus").


title: Missy Giove

text: Urheilulehti arvioi hänet 2009 kaikkien aikojen kymmenenneksi parhaaksi homo- tai biseksuaaliseksi urheilijaksi.


title: Cata Mansikka-aho

text: Cata Mansikka-aho on suomalainen laulaja ja laulunkirjoittaja.


title: Cata Mansikka-aho

text: Mansikka-aho tuli tunnetuksi "Levottomat"-elokuvan (2000) tunnuskappaleesta ”Levottomat”, jonka hän esitti Samuli Edelmannin kanssa. Mansikka-aho myös sanoitti kyseisen kappaleen, jonka Leri Leskinen oli säveltänyt. "Levottomat"-soundtrack palkittiin Emmalla, Jussilla ja kultalevyllä.


title: Cata Mansikka-aho

text: Mansikka-aho kirjoitti ylioppilaaksi Sibelius-lukiosta ja opiskeli musiikkia Helsingin konservatoriossa pääaineenaan klassinen laulu. Mansikka-aho julkaisi ensimmäisen pitkäsoitto-albuminsa "Peilikuvaa" vuonna 1998. Cata Mansikka-aho julkaisi kappaleensa Color´s of my mind yhdessä Nu Spirit Helsinki -yhtyeen kanssa EP:nä amerikkalaisen Guidance-labelin kautta 1999. ”Levottomat”-hitin jälkeen hän on julkaissut kaksi hengellistä albumia "Open the Eyes of My Heart" (2004) ja "Kaikki muuttuu" (2006).


title: Cata Mansikka-aho

text: Vuodesta 2004 lähtien Mansikka-aho on ollut mukana politiikassa. Hän työskenteli eduskunta-avustajana vuodesta 2004 vuoteen 2013 ja on kokoomuksen jäsen. Mansikka-aho toimii yrittäjänä teknologia-alalla.


title: Cata Mansikka-aho

text: Mansikka-aho on toiminut Helsingin nuorisolautakunnan varajäsenenä sekä Helsingin työväenopistojen johtokunnassa varsinaisena jäsenenä ja on Helsingin ympäristölautakunnan varsinainen jäsen. Hän on myös Stadin Slangi ry:n hallituksen jäsen.


title: Hyvästi, kaunokaiseni

text: Hyvästi, kaunokaiseni ("Murder, my Sweet", myös: "Farewell, my Lovely") on yhdysvaltalainen film noir -elokuva vuodelta 1944. Elokuvan on ohjannut Edward Dmytryk, ja käsikirjoitus perustuu Raymond Chandlerin romaaniin "Näkemiin, kaunokaiseni". Elokuvan pääosan näyttelee Dick Powell.


title: Hyvästi, kaunokaiseni

text: Aikaisemmin lähinnä musikaaleista tunnetulle Dick Powellille rooli Philip Marlowena merkitsi käännekohtaa uralla.


title: Hyvästi, kaunokaiseni

text: Elokuva on esitetty Suomessa ainoastaan televisiossa, ja ensiesitys oli 1968.


title: Hyvästi, kaunokaiseni

text: Dick Richards on ohjannut Chandlerin kirjan pohjalta vuonna 1975 elokuvan "Verenpunainen yö", jossa Marlowen roolin näyttelee Robert Mitchum. Kirjan juonen pohjalta on Irving Reis ohjannut vuonna 1942 elokuvan "The Falcon Takes Over", jossa roolihenkilöt ovat kuitenkin toisen nimisiä, esimerkiksi Philip Marlowe on siinä The Falcon. Suomessa se on esitetty televisiossa vuonna 2004 nimellä "Haukka ja kadonnut kaunotar".


title: Gucci Mane

text: Radric Davis (s. 12. helmikuuta 1980 Birmingham, Alabama, Yhdysvallat), tunnetaan paremmin taiteilijanimellään Gucci Mane on yhdysvaltalainen hip hop -artisti ja sanoittaja. Hän aloitti räppäämisen 14-vuotiaana. Hän on myös 1017 Brick Squad -levy-yhtiön perustaja.


title: Gucci Mane

text: Gucci Mane julkaisi esikoisalbuminsa "Trap Housen" vuonna 2005. Albumilta julkaistiin yksi single "Icy", jolla vierailee Young Jeezy ja Boo.


title: Gucci Mane

text: Toinen albumi "Hard to Kill" -julkaistiin vuonna 2006.


title: Gucci Mane

text: Vuonna 2007 Gucci Mane tuli suuren yleisön tietoisuuteen "Back to the Trap House" -albumin johdosta. Albumia myytiin ensimmäisellä viikolla 32 000 kappaletta. Albumi sisälsi myös Guccin "Freaky Gurl" -hittisinglen, Single sijoittui U.S. Billboard Hot Rap Tracks -listan 12. sijalle.


title: Gucci Mane

text: Uusin kokoelma-albumi "Murder Was the Case" julkaistiin keväällä 2009.


title: Angie Diaz

text: Angie Diaz (s. 11. syyskuuta 1988) on australialainen näyttelijä, joka tunnetaan parhaiten roolistaan Vida Roccana televisiosarjassa "". Hänellä oli myös pieni rooli Nicolas Cagen näyttelemässä elokuvassa "Tieto" vuonna 2009.


title: Georg Totschnig

text: Georg Totschnig (s. 25. toukokuuta 1971 Kaltenbach, Itävalta) on entinen itävaltalainen maantiepyöräilijä. Hän kilpaili ammattilaisena vuosina 1994–2006.


title: Georg Totschnig

text: Totschnig oli ajajatyypiltään mäkimies. Hän voitti Ranskan ympäriajossa 2005 Pyreneillä ajetun 14. etapin karattuaan kymmenen ajajan kärkiryhmästä yksinäiseen irtiottoon. Hän voitti etapin lopulta 56 sekunnin erolla ennen Lance Armstrongia. Hänet valittiin Itävallan vuoden miesurheilijaksi 2005.


title: Al Jolson

text: Al Jolson ("Asa Yoelson", 26. toukokuuta 1886 Seredzius, Venäjä – 23. lokakuuta 1950 San Francisco, Yhdysvallat) oli yhdysvaltalainen laulaja ja näyttelijä. Hän oli tunnettu Broadway-tähti 1910-luvulla ja hän esiintyi ensimmäisen yhdysvaltalaisen äänielokuvan, "Jazzlaulaja" ("The Jazz Singer"), pääosassa, minkä jälkeen hän teki menestyksekkään uran elokuvanäyttelijänä ja laulajana.


title: Al Jolson

text: Asa Yoelson syntyi juutalaisessa Seredziuksen kylässä Venäjän keisarikunnassa nykyisen Liettuan alueella. Hänen syntymästään ei ole dokumentaatiota, mutta hän itse on ilmoittanut syntymäpäiväkseen 26. toukokuuta 1886. Hän oli ortodoksijuutalaisen pariskunnan, Moshe ja Naomi Yoelsonin, neljäs eloonjäänyt lapsi. Moshe opetti poikansa laulamaan selkeästi ja kuuluvasti, koska hän toimi myös juutalaisen seurakunnan kanttorina.


title: Al Jolson

text: Moshe-isä opiskeli rabbiksi 1890 ja muutti Yhdysvaltoihin. Vaimo ja perhe seurasivat perässä 1894 Moshen saatua toimen Washington D.C.:n seurakunnan johtajana. Vuotta myöhemmin Naomi kuoli Asan ollessa 8-vuotias.


title: Al Jolson

text: Vastoin isänsä tahtoa, Asa ja hänen Hirsh-veljensä opettelivat ragtimea ja esiintyivät pian kaupungin kaduilla ja saluunoissa. He muuttivat myös nimensä; Asasta tuli Al ja Hirsh-veljestä Harry. Pojat karkasivat kotoa useita kertoja ja halusivat kiihkeästi viihdealalle.


title: Al Jolson

text: Al alkoi laulaa kiertävässä sirkuksessa 1899 ja vuodesta 1901 lähtien hän kiersi burleski- ja vaudeville-esityksissä. Al ja Harry onnistuivat saamaan kiinnityksen karkeaan komediaan nimeltä "The Hebrew and the Cadet" ja he vaihtoivat myös nimensä "Joelson"iksi, joka myöhemmin mukautui entistä vähemmän etniseksi "Jolson"iksi.


title: Al Jolson

text: Vuonna 1904 Al aloitti minstrel show -koomikkona, ilmeisesti alan veteraanikoomikko James Francis Dooleyn ehdotuksesta. Numerosta tuli yleisönsuosikki ja Al sai kiinnityksen vaudevillen Orpheum-kiertueelle. Jolsonille esiintyminen afroamerikkalaisen naamion takana edusti vapautumista esityspaineista. Vuonna 1906 hän siirtyi soolouralle, esiintyen edelleen afroamerikkalaisena, mustassa puvussa ja kengissä, valkoisissa hansikkaissa ja sukissa. Hän oli aikansa vaudeville-tähtiä.


title: Al Jolson

text:
Jolsonin Broadway-debyytti tapahtui musikaalissa "La Belle Paree" 20. maaliskuuta 1911, jossa esiintyi useita vaudeville-tähtiä. Alkujännityksestä selvittyään hän alkoi "varastaa" nelituntisen show’n päähuomiota vähitellen yleisöltä. Musikaali oli hänen läpimurtonsa Broadwaylle. Jolson oli myös ensimmäisessä avioliitossaan noina aikoina Henrietta Kellerin kanssa (1907-18). Avioliitto päättyi eroon. Vuosina 1922-26 hän oli naimisissa Ethel Detmar -nimisen kuorolaulajattaren kanssa.
Vuonna 1927 Jolson esiintyi pääosassa maan ensimmäisessä äänielokuvassa "The Jazz Singer" () ja heti seuraavana vuonna elokuvassa "The Singing Fool" (). Jälkimmäisessä elokuvassa Jolson esitti menestyshittinsä "Sonny Boy". Elokuvaurallaan Jolson vaikutti enimmäkseen Hollywoodissa. Hän myös sävelsi iskelmiä, kuten "California, Here I come" ja "Me and My Shadow". Jolson avioitui vuonna 1928 laulaja-tanssijatar Ruby Keelerin kanssa. Liitto päättyi eroon vuonna 1940.


title: Al Jolson

text: 1930-luvun alussa Jolson palasi Broadwaylle elokuvauran hiljennyttyä, mutta esitys floppasi. Hän esiintyi myös radiossa, mutta palasi vuosikymmenen puolivälissä elokuviin. 1940-luvun alussa hän palasi taas Broadway-musikaalin pariin ja toimi sodan aikana viihdytyskiertueilla. Vuonna 1944 hän avioitui neljännen kerran Erle Galbraithin kanssa. Sodan jälkeen hän esiintyi jälleen elokuvissa ja vuoden 1946 omaelämäkerrallisesta elokuvasta "Al Jolson" ("The Jolson Story") tuli suurmenestys, mikä vaikutti myös hänen levymyyntiinsä merkittävästi. Hän menehtyi sairauskohtaukseen keskellä menestyksekästä kautta urallaan 23. lokakuuta 1950, valmistautuessaan esiintymään Bing Crosbyn radio-ohjelmassa.


title: Ivan Golac

text: Ivan Golac (s. 15. kesäkuuta 1950) on entinen jalkapalloilija ja jalkapallovalmentaja entisestä Jugoslaviasta.


title: Ivan Golac

text: Jugoslavian maajoukkueen oikea puolustaja Golac muistetaan parhaiten FK Partizanin pelaajana ja managerina. Britanniassa hänet tunnetaan lähinnä Southamptonin ensimmäisten ulkomaalaisvahvistusten joukkoon kuuluvana pelaajana ja sittemmin Dundee Unitedin Skotlannin cupin voittoon valmentaneena managerina.


title: Firass Dirani

text: Firass Dirani (s. 29. huhtikuuta 1984) on australialainen näyttelijä, joka tunnetaan parhaiten roolistaan Nick Russellina televisiosarjassa "Power Rangers Mystic Force".


title: Firass Dirani

text: Dirani aloitti uransa televisiossa 14-vuotiaana vieraillessaan televisiosarjoissa "Children's Hospital" ja "Home and Away". Kaksi vuotta myöhemmin hän esiintyi muun muassa Vin Dieselin ja Keith Davidin näyttelemässä elokuvassa "Pimeän uhka". Vuosien 2002–2005 aikana Dirani teki enimmäkseen elokuvarooleja ja vieraili "All Saints" sarjan yhdessä jaksossa vuonna 2003. Hän näytteli myös Al-Qaidan johtajaa muun muassa John Cenan ja Robert Patrickin näyttelemässä elokuvassa "The Marine" vuonna 2006. Samana vuonna Dirani nousi julkisuuteen saadessaan ensimmäisen pääroolinsa televisiosarjassa "Power Rangers: Mystic Force". Hän näytteli sarjassa Nick Russellia, Punaista Rangeria. Sarjan jälkeen Dirani näytteli vuonna 2007 13-osaisessa komediasarjassa "Kick", jonka jälkeen hän on esiintynyt australialaisissa elokuvissa, kuten "The Black Balloon" ja "The Combination".


title: Ari Boyland

text: Ari Boyland (s. 10. elokuuta 1987 Lower Hutt, Uusi-Seelanti) on uusiseelantilainen näyttelijä, joka tunnetaan parhaiten televisiosarjoista "Klaani" ja "". Hän näytteli Klaanissa kolmen tuotantokauden verran ja vieraili myöhemmin viidennellä kaudella.


title: Ari Boyland

text: Boyland on juutalainen.


title: Eka Darville

text: Eka Darville (s. 11. huhtikuuta 1989 Cairns, Queensland, Australia) on australialainen näyttelijä, joka tunnetaan esimerkiksi Scott Trumanin roolista televisiosarjassa "", Diegon roolista televisiosarjassa "Vampyyrien sukua" ja Malcolm Ducassen roolista Netflix-sarjassa "Jessica Jones".


title: Eka Darville

text: Australiassa syntyneen Darvillen äiti on kanadalainen ja isä jamaikalainen. Hänen ensimmäinen televisiorooli oli taustaesiintyjänä "The Sleepover Club" -televisiosarjassa. Varsinaista roolia Darville näytteli ensi kerran "Answered by Fire" -minisarjassa vuonna 2006. Kaksi vuotta myöhemmin hän tuli tunnetuksi Australiassa näytellessään "Blue Water High" -televisiosarjan kolmannella tuotantokaudella Adam Bridgea. Vuonna 2009 Darville sai ensimmäisen pääroolinsa televisiosarjasta "Power Rangers: RPM", jossa hän näytteli Punaista Rangeria, Scott Trumania.


title: Eka Darville

text: Helmikuussa 2015 Darville valittiin Malcolmin rooliin "Jessica Jonesissa", jonka ensimmäinen tuotantokausi julkaistiin marraskuussa. Darville jatkoi samassa roolissa myös "The Defenders" -sarjassa.


title: Otto Jacobsson

text: Otto Jonas Jacobsson () oli suomalainen poliitikko. Hänen puolueensa oli Ruotsalainen kansanpuolue.


title: Otto Jacobsson

text: Jacobsson toimi kansanedustajana kymmenen vuoden ajan, toukokuusta 1924 joulukuuhun 1934. Hänet valittiin eduskuntaan viisissä vaaleissa, 1924, 1927, 1929, 1930 ja 1933, Vaasan läänin eteläisestä vaalipiiristä. Eduskunnan valiokunnista hän vaikutti lakivaliokunnassa, jossa hän toimi myös puheenjohtajana, puolustusasiainvaliokunnassa, talousvaliokunnassa ja työväenasiainvaliokunnassa.


title: Otto Jacobsson

text: Jacobsson valmistui ylioppilaaksi vuonna 1907 ja suoritti kolme vuotta myöhemmin, vuonna 1910, oikeustutkinnon. Hänelle myönnettiin varatuomarin arvonimi vuonna 1913. Vuosina 1911–1912 hän työskenteli Kokkolan virkaa tekevänä pormestarina ja 1914–1917 hän hoiti samaa tehtävää Vaasassa. Hän toimi myös Vaasan maistraatin ja raastuvanoikeuden nuorempana oikeusneuvosmiehenä 1913–1920 ja vanhempana oikeusneuvosmiehenä ja raastuvanoikeuden toisen osaston puheenjohtajana vuosina 1920–1934. Hän jätti kansanedustajuuden 31. joulukuuta 1934 siirryttyään Vaasan pormestariksi. Hänen seuraajansa eduskunnassa oli Johan Franzén.


title: Otto Jacobsson

text: Jacobssonin isä oli satulaseppämestari Benjamin Jacobsson ja äiti Karolina Sofia Emilia Ladde. Hänen puolisonsa oli Martha Nejnstedt, jonka kanssa hän avioitui vuonna 1913. Otto Jacobsson kuoli kesäkuussa 1937, 51 vuoden iässä.


title: Jason Narvy

text: Jason Narvy (s. 27. maaliskuuta 1974 Newbury Park, Kalifornia) on yhdysvaltalainen näyttelijä, joka tunnetaan parhaiten Skullin roolista televisiosarjassa "Mighty Morphin Power Rangers".